
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 1313 


ΑΠΟΦΑΣΕΙΣ 

Αριθ. 63498/Ε2 

Πρόσκληση υποψήφιων αναπληρωτών και ωρο¬ 
μίσθιων εκπαιδευτικών Ειδικής Αγωγής και Εκ¬ 
παίδευσης (ΕΑΕ), Πρωτοβάθμιας και Δευτερο¬ 
βάθμιας Εκπαίδευσης, για ένταξη στους πίνακες 
αναπληρωτών και ωρομίσθιων εκπαιδευτικών 
ΕΑΕ, σχολικού έτους 2017-2018. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α.Του άρθρου Ι,παρ. 1 του ν. 1256/1982 (ΦΕΚ65/τ.Α7 
31.5.1982) «Για την πολυθεσία, την πολυαπασχόληση και 
την καθιέρωση ανωτάτου ορίου απολαβών στο δημόσιο 
τομέα καθώς και για το Ελεγκτικό Συνέδριο, το Νομικό 
Συμβούλιο του Κράτους και άλλες διατάξεις», 
β. των άρθρων 12, 13 και 14 του ν. 1566/1985 (ΦΕΚ 
167/τ.Α'/30.9.1985) «Δομή και λειτουργία της πρωτο¬ 
βάθμιας και δευτεροβάθμιας εκπαίδευσης και άλλες 
διατάξεις», όπως ισχύουν, 

γ. των άρθρων 1 και 6 του ν. 3454/2006 (ΦΕΚ 75/τ.Α7 
7.4.2006) «Ενίσχυση της οικογένειας και λοιπές διατάξεις», 
δ. του ν. 3528/2007 (ΦΕΚ 26/τ.Α79.2.2007) «Κύρωση 
του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων και Υπαλλήλων Ν.Π.Δ.Δ.», όπως ισχύει, 
ε. του ν. 3699/2008 (ΦΕΚ 199/τ.Α72.10.2008) «Ειδική 
Αγωγή και Εκπαίδευση ατόμων με αναπηρία ή με ειδικές 
εκπαιδευτικές ανάγκες», όπως ισχύει, 
στ. των άρθρων 2, 5 και 9 παρ. 6 του ν. 3848/2010 
(ΦΕΚ 71/τ.Α719.05.2010) «Αναβάθμιση του ρόλου του 
εκπαιδευτικού - καθιέρωση κανόνων αξιολόγησης και 
αξιοκρατίας στην εκπαίδευση και λοιπές διατάξεις», 
όπως ισχύουν, 

ζ. του άρθρου 59, παρ. 17, όπως ισχύει, και του άρθρου 
60, παρ. 4ζ του ν. 3966/2011 (ΦΕΚ 118/τ.Α724.5.2011) 
«Θεσμικό πλαίσιο των Πρότυπων Πειραματικών Σχολεί¬ 
ων, [...] και λοιπές διατάξεις», 
η. του άρθρου 28, παρ. 11 και 24 του ν. 4186/2013 (ΦΕΚ 
193/τ.Α717.9.2013) «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις», όπως ισχύουν, 


θ. του άρθρου 46, παρ. 2 του ν. 4264/2014 (ΦΕΚ 
118/τ.Α715.5.2014) «Άσκηση εμπορικών δραστηριοτή¬ 
των εκτός καταστήματος και άλλες διατάξεις», 

ι. του άρθρου 18, παρ. Ι,περ. ατουν. 4325/2015 (ΦΕΚ 
47/τ.Α711.5.2015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 

ια. του άρθρου τρίτου «Ρύθμιση θεμάτων εκπαι¬ 
δευτικού προσωπικού», παρ. 1 του ν. 4395/2016 (ΦΕΚ 
110/τ.Α78.6.2016) «Κύρωση του Μνημονίου Συνεργασίας 
[...] και άλλες διατάξεις», 

ιβ. του άρθρου 48 παρ. 2α του ν. 4415/2016 (ΦΕΚ 
159/τ.Α76.9.2016) «Ρυθμίσεις για την ελληνόγλωσση 
εκπαίδευση, τη διαπολιτισμική εκπαίδευση και άλλες 
διατάξεις», και 

ιγ. του άρθρου 46 του ν. 4465/2017 (ΦΕΚ 47/τ.Α7 

4.4.2017) «Ενσωμάτωση στην εθνική νομοθεσία της 
Οδηγίας 2014/92/ΕΕ του Ευρωπαϊκού Κοινοβουλίου [...] 
και άλλες διατάξεις». 

2. Το π.δ. 410/1988 (ΦΕΚ 191 /τ.Α730.8.1988) «Κωδικο¬ 
ποίηση σε ενιαίο κείμενο των διατάξεων της κείμενης 
νομοθεσίας, που αφορούν το προσωπικό με σχέση ερ¬ 
γασίας ιδιωτικού δικαίου του Δημοσίου, των Οργανι¬ 
σμών Τοπικής Αυτοδιοίκησης και των λοιπών Νομικών 
Προσώπων Δημοσίου Δικαίου». 

3. Το π.δ. 125/2016 (ΦΕΚ 210/τ.Α705.11.2016) με θέμα: 
«Διορισμός Υπουργών, Αναπληρωτών Υπουργών και 
Υφυπουργών. 

4. Την αριθμ. 35557/Δ2/9.4.2003 (ΦΕΚ 465/τ.Β7 
17.4.2003) υπουργική απόφαση με θέμα «Ρύθμιση θε¬ 
μάτων πρόσληψης προσωρινών αναπληρωτών και ωρο¬ 
μίσθιων εκπαιδευτικών για τις ανάγκες λειτουργίας των 
δημόσιων σχολείων πρωτοβάθμιας και δευτεροβάθμιας 
εκπαίδευσης», όπως ισχύει. 

5. Την αριθμ. 93577/Δ3/12.6.2015 (ΦΕΚ 1148/τ.Β7 
16.6.2015) υπουργική απόφαση με θέμα: «Μετονομασία 
των εργαστηρίων Κηπουρικής, Κηπουρικής-Ανθοκομίας, 
Φυτικών-ζωικών προϊόντων, Βιολογικών Καλλιεργειών 
σε εργαστήρια Γεωπονίας-Τροφίμων-Περιβάλλοντος». 

6. Την αριθμ. 106685/Δ3/29.6.2016 (ΦΕΚ 2087/τ.Β7 
7.7.2016) υπουργική απόφαση, με θέμα «Συγκρότηση 
Επιστημονικής Επιτροπής για εξέταση συνάφειας των 
διδακτορικών και μεταπτυχιακών τίτλων. 

7. Την αριθμ. 61048/Ε2/7.4.2017 (ΦΕΚ 1239/τ.Β7 

10.4.2017) υπουργική απόφαση με θέμα «Ρυθμίσεις θε- 

μάτων πρόσληψης αναπληρωτών και ωρομίσθιων εκπαι¬ 
δευτικών σε δομές της Ειδικής Αγωγής και Εκπαίδευσης». 

8. Το αριθμ. 6151/12.4.2017 έγγραφο του ΑΣΕΠ με 
θέμα «Προσκλήσεις αναπληρωτών εκπαιδευτικών για 
το σχολικό έτος 2017-2018». 

9. Το γεγονός ότι από την παρούσα απόφαση δεν προ- 
καλείται δαπάνη σε βάρος του τακτικού προϋπολογι¬ 
σμού, αποφασίζουμε: 

Καλούμε τους εκπαιδευτικούς ΕΑΕ πρωτοβάθμιας εκ¬ 
παίδευσης κλάδων ΠΕ61 και ΠΕ71, και τους εκπαιδευτι¬ 
κούς πρωτοβάθμιας και δευτεροβάθμιας εκπαίδευσης, 
που ανήκουν σε όλους τους προβλεπόμενους από τις 
ισχύουσες διατάξεις κλάδους γενικής και επαγγελματικής 
εκπαίδευσης, με εξειδίκευση στην ΕΑΕ, να υποβάλουν 
αίτηση, με τα απαραίτητα δικαιολογητικά, για την ένταξη 
τους στους οικείους πίνακες αναπληρωτών και ωρομι¬ 
σθίων εκπαιδευτικών Ειδικής Αγωγής και Εκπαίδευσης 
(Κύριους ή Επικουρικούς), σχολικού έτους 2017-2018. 

Οι αιτήσεις υποβάλλονται από την Πέμπτη 13 Απριλίου 
έως και την Παρασκευή 28 Απριλίου 2017. 

ΕΠΙΣΗΜΑΝΣΗ: 

Η επιλογή των περιοχών προτίμησης θα γίνει σε μετα¬ 
γενέστερο χρόνο, πλησιέστερα στην ημερομηνία έναρ¬ 
ξης του διδακτικού έτους 2017-2018, κατόπιν έκδοσης 
νεότερης σχετικής υπουργικής απόφασης. Σε περίπτω¬ 
ση, δε, κατά την οποία δεν δηλωθούν περιοχές προτίμη¬ 
σης από τον υποψήφιο κατά το χρονικό διάστημα που 
θα οριστεί, ο υποψήφιος (ακόμη κι εάν συμπεριλαμβάνε- 
ται στον οικείο πίνακα αναπληρωτών εκπ/κών οχ. έτους 
2017-2018) δεν θα είναι διαθέσιμος για πρόσληψη. 

Οι υποψήφιοι θα πρέπει να είναι: 

1. Έλληνες πολίτες. 

Υπήκοοι χωρών εκτός της Ευρωπαϊκής Ένωσης, που 
απέκτησαν την ελληνική ιθαγένεια με πολιτογράφηση, 
θα πρέπει να έχουν συμπληρώσει τουλάχιστον ένα (1) 
έτος από την απόκτηση της, κατά την τελευταία ημέρα 
υποβολής αιτήσεων με την παρούσα απόφαση. 

2. Βορειοηπειρώτες και ομογενείς που προέρχονται 
απάτην Κωνσταντινούπολη και από τα νησιά Ιμβρο και 
Τένεδο (ν.δ. 3832/1958). 

3. Πολίτες κρατών-μελών της Ευρωπαϊκής Ένωσης 
(ν. 2431/1996). 

ΜΕΡΟΣ Α': ΥΠΟΒΟΛΗ ΑΙΤΗΣΕΩΝ 
ΚΕΦΑΛΑΙΟ Α': ΓΕΝΙΚΑ 

Δικαίωμα υποβολής αίτησης έχουν οι εκπαιδευτικοί 
των κλάδων ΕΑΕ πρωτοβάθμιας εκπαίδευσης ΠΕ61 και 
ΠΕ71, και οι εκπαιδευτικοί πρωτοβάθμιας και δευτε¬ 
ροβάθμιας εκπαίδευσης, που ανήκουν σε όλους τους 
προβλεπόμενους από τις ισχύουσες διατάξεις κλάδους 
γενικής και επαγγελματικής εκπαίδευσης, με εξειδίκευ- 
ση στην ΕΑΕ, σύμφωνα με τα οριζόμενα στην αριθμ. 
61048/Ε2/7.4.2017 (ΦΕΚ 1239/τ.Β710.4.2017) υπουργι¬ 
κή απόφαση με θέμα «Ρυθμίσεις θεμάτων πρόσληψης 
αναπληρωτών και ωρομισθίων εκπαιδευτικών σε δομές 
της Ειδικής Αγωγής και Εκπαίδευσης», (βλέπε Παράρτη¬ 
μα I, που αποτελεί αναπόσπαστο μέρος της παρούσας 
απόφασης). 


Ανώτατο όριο ηλικίας των υποψηφίων δεν υφίσταται 
[παρ.11 άρθρο 10 του ν. 3051/2002, όπως ισχύει, (ΦΕΚ 
220/20.09.2002 τ.Α’)]. Κατώτατο όριο ηλικίας ορίζεται το 
εικοστό πρώτο (21 ο) έτος. Για τη συμπλήρωση του κατώ- 
τατου ορίου ηλικίας, ως ημερομηνία γέννησης θεωρείται 
η 1 η Ιανουάριου του έτους γέννησης. 

ΕΠΙΣΗΜΑΝΣΗ: 

Αναφορικά μετά κωλύματα υποβολής αίτησης/ανάλη¬ 
ψης υπηρεσίας ισχύουν τα αναφερόμενα στις Ενότητες 2 
(εκτός από την παρ. 5α (Μ)) και 3 του Κεφ. Α’ του Μέρους 
Α' της αντίστοιχης Υπουργικής Απόφασης πρόσκλησης 
υποψήφιων εκπ/κών για πρόσληψη σε σχολικές μονάδες 
Γενικής Εκπ/σης. 

ΚΕΦΑΛΑΙΟ Β': ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ 

Ενότητα 1. Εγγραφή στο ΟΠΣΥΔ 

Η αίτηση υποβάλλεται μόνο ηλεκτρονικά στη διαδικτυ- 
ακή πύλη του Ολοκληρωμένου Πληροφοριακού Συστή¬ 
ματος Διαχείρισης Προσωπικού Α/θμιας και Β/θμιας Εκπ/ 
σης (Ο.Π.ΣΥ.Δ.) του ΥΠ.Π.Ε.Θ. (ιστοσελίδα: Γιΐΐρ5://ορ5γά. 
εςΓι.ςΜ) και μαζί με τα δηλωθέντα στοιχεία αυτής επέχει 
θέση υπεύθυνης δήλωσηςτου άρθρου 8 του ν. 1599/1986 
(ΦΕΚ 75 Α'). Η ανακρίβεια των δηλουμένων σε αυτήν στοι¬ 
χείων επισύρει τη διαγραφή του υποψηφίου από τους 
πίνακες ή την απόλυση του, σε περίπτωση που προσλη- 
φθεί, και τις προβλεπόμενες από τις κείμενες διατάξεις 
κυρώσεις. Κατά περίπτωση (βλ. ΚΕΦ. Γ ΑΠΑΙΤΟΥΜΕΝΑ 
ΔΙΚΑΙΟΛΟΓΗΤΙΚΑ του παρόντος Μέρους), με την αίτηση 
συνυποβάλλονται τα δικαιολογητικά σε μία οποιαδήποτε 
Διεύθυνση Πρωτοβάθμιας (κλάδοι ΠΕ60, ΠΕ61, ΠΕ70 και 
ΠΕ71) ή Δευτεροβάθμιας Εκπαίδευσης (λοιποί κλάδοι), 
η οποία δηλώνεται υποχρεωτικά στο ΟΠΣΥΔ (ως Δ/νση 
Χειρισμού Φακέλου), αυτοπροσώπως ή με νόμιμα εξου¬ 
σιοδοτημένο πρόσωπο σε έντυπη ή ηλεκτρονική μορφή, 
ή δηλώνονται τα στοιχεία που αφορούν στην ένταξη και 
κατάταξη των εκπαιδευτικών στους πίνακες. 

Η εγγραφή και η αυθεντικοποίηση των χρηστών στη 
διαδικτυακή πύλη ΟΠΣΥΔ (ιστοσελίδα: Γιΐΐρ5://ορ5γά.5ςΓι. 
9ΐ7) γίνεται άπαξ με χρήση ζεύγους κωδικών (όνομα χρή¬ 
στη και συνθηματικό), το οποίο αποδίδεται προσωπικά 
στους χρήστες (ως φυσικά πρόσωπα) μέσω της υπηρε¬ 
σίας πιστοποίησης του ΤΑΧΙ5 πθϊ της Γενικής Γραμματείας 
Πληροφοριακών Συστημάτων & Διοικητικής Υποστήρι¬ 
ξης (ΓΓΠΣ) του Υπουργείου Οικονομικών. Μετά τη δια¬ 
σταύρωση των στοιχείων, μέσω της ΓΓΠΣ, δημιουργείται 
από τους αιτούντες/χρήστες της υπηρεσίας λογαριασμός 
στο Ολοκληρωμένο Πληροφοριακό Σύστημα Διαχείρι¬ 
σης Προσωπικού Α/θμιας και Β/θμιας Εκπ/σης (ΟΠΣΥΔ) 
του ΥΠ.Π.Ε.Θ., οπότε και η πρόσβαση μέσω διαδικτύου 
γίνεται με χρήση ζεύγους κωδικών (όνομα χρήστη και 
συνθηματικό) του ΟΠΣΥΔ. Οι αιτούντες εκπαιδευτικοί 
είναι υπεύθυνοι για την ανωτέρω ηλεκτρονική ταυτο¬ 
ποίηση τους, καθώς και για την αποκλειστική και ορθή 
χρήση των κωδικών πρόσβασης ή των λοιπών στοιχείων 
ταυτοποίησης τους. Στον ιστότοπο του ΟΠΣΥΔ (Γιΐΐρ5:// 
ορ5γά.5ςΓι.9Γ/) έχει αναρτηθεί το Εγχειρίδιο Εγγραφής 
και Σύνδεσης Χρήστη που περιέχει αναλυτικές οδηγίες 

για την εγγραφή του χρήστη (υποψηφίου αναπληρωτή 
και ωρομισθίου εκπ/κού) στο ΟΠΣΥΔ. 

Ενότητα 2. Συμπλήρωση πεδίων Φακέλου εκπ/κού 
Στον ιστότοποτου ΟΠΣΥΔ (ΡιΐΐρεΥ/ορεγά.εεΡι.ςΐ'/) έχει 
αναρτηθεί το Εγχειρίδιο Φακέλου Εκπαιδευτικού που 
περιέχει αναλυτικές οδηγίες χρήσης για τη συμπλήρωση 
των πεδίων του ηλεκτρονικού φακέλου του (υποψήφιου 
αναπληρωτή και ωρομίσθιου) εκπ/κού στο ΟΠΣΥΔ. Στο 
πλαίσιο της παρούσας πρόσκλησης, κρίνεται απαραίτη¬ 
το να αναφερθούν/διευκρινιστούν τα ακόλουθα: 

Επιλέγοντας το στοιχείο Φάκελος στο κεντρικό Μενού, 
στο πάνω μέρος της αρχικής σελίδας του ΟΠΣΥΔ, εμφα¬ 
νίζονται οι κάτωθι καρτέλες: 

1. Καρτέλα Προσωπικά Στοιχεία 
Έχουν καταχωριστεί τα στοιχεία Α.Φ.Μ., Επώνυμο, 
Ονομα, Πατρώνυμο και δηλώνονται υποχρεωτικά από 
τον ίδιο τον εκπαιδευτικό («χρήστη του ΟΠΣΥΔ») ο τύ¬ 
πος ταυτότητας, ο Α.Δ.Τ., η ημ. γέννησης, η διεύθυνση 
μόνιμης κατοικίας, ο αριθμός τηλεφώνου, η παρούσα 
απασχόληση ως δημόσιος υπάλληλος κ.λπ. 

Εφιστάται η προσοχή των υποψηφίων στη διάκριση 
που υπάρχει μεταξύ των εκπαιδευτικών που: 

α) έχουν υποβάλει Αίτηση-Δήλωση υποψήφιου ανα¬ 
πληρωτή εκπ/κού Γενικής Αγωγής από το σχολικό έτος 
2012-2013 και μετά (για τις ανάγκες του παρόντος εγ¬ 
γράφου τους ονομάζουμε εν συντομία «χρήστες από 
το 2012»), και 

β) δεν έχουν υποβάλει Αίτηση-Δήλωση υποψήφιου 
αναπληρωτή εκπ/κού Γενικής Αγωγής από το σχολικό 
έτος 2012-2013 και μετά (εν συντομία «νέοι χρήστες» 
και «χρήστες πριν από το 2012»), καθότι πλήθος δικαιο- 
λογητικών που αφορούν στα στοιχεία του Φακέλου του 
εκπ/κού έχουν κατατεθεί στις Δ/νσεις Εκπ/σης και ελεγ¬ 
χθεί από τις αρμόδιες Υπηρεσίες κατά το παρελθόν, και 
ειδικότερα κατά τη διαδικασία υποβολής των αιτήσεων 
υποψηφίων αναπληρωτών του σχολικού έτους 2012- 
2013, 2013-2014, 2014-2015, 2015-2016 ή/και 2016- 
2017, τα στοιχεία αυτά (των «χρηστών από το 2012») 
εμφανίζονται στο Φάκελο του εκπ/κού. Τα δικαιολογη- 
τικά, δε, των «χρηστών από το 2012» είτε δεν χρειάζεται 
να προσκομιστούν εκ νέου (για την ένταξη σε εκπ/κό 
κλάδο βάσει πτυχίου, για την απόδειξη της ιθαγένειας 
κ.τ.λ.), είτε χρειάζεται να δηλωθούν/προσκομιστούν εκ 
νέου μόνο εάν αφορούν στις ιδιότητες της πολυτεκνίας/ 
τριτεκνίας/αναπηρίας κ.τ.λ. (βλ. ΚΕΦ. Γ 1 ΑΠΑΙΤΟΥΜΕΝΑ 
ΔΙΚΑΙΟΛΟΓΗΤΙΚΑ του παρόντος Μέρους). 

Στην κατηγορία «Λοιπά στοιχεία» της καρτέλας Προ¬ 
σωπικά Στοιχεία δηλώνονται - κατά περίπτωση - η Ελλη- 
νομάθεια, η Παιδαγωγική Κατάρτιση και (αποκλειστικά 
για τους εκπ/κούς ΕΑΕ) η Γνώση Γραφής Βι-θίΙΙθ/Ελληνικής 
Νοηματικής Γλώσσας, ενώ στην υποκατηγορία «Κοινωνι¬ 
κά Κριτήρια» δηλώνονται κατά περίπτωση-η πολυτεκνία, 
η τριτεκνία, η Μεσογειακή Αναιμία, η Σκλήρυνση Κατά 
Πλάκας, το Ποσοστό Αναπηρίας 67% και άνω του ιδίου 
ή του τέκνου/ων του, και, παράλληλα, στην περίπτωση 
αναπηρίαςτου υποψηφίου, εάν υπάρχουν, οι γνωματεύ¬ 
σεις ιατρών για την απόδειξη ικανότητας για εκπ/κό έργο. 
Για την αυτεπάγγελτη αναζήτηση: 

• του πιστοποιητικού ΑΣΠΕ, το οποίο είναι απαραίτητο 


για την ιδιότητα «Πολύτεκνος» (όχι λόγω αναπηρίας τέ¬ 
κνων), συμπληρώνεται υποχρεωτικά το πεδίο «Αριθμός 
Μητρώου ΑΣΠΕ», 

• των πιστοποιητικών ΚΕΠΑ για τις ιδιότητες «αναπηρία 
67% και άνω ιδίου» ή «αναπηρία τέκνου με ποσοστό 67% 
και άνω» συμπληρώνονται υποχρεωτικά τα πεδία «Αριθ¬ 
μός Μητρώου ΚΕΠΑ» και «Αριθμός Επιτροπής ΚΕΠΑ». 

Σε περίπτωση προσκόμισης άλλου πιστοποιητικού 
αναπηρίας (ιδίου ή τέκνων) αυτό περιγράφεται στο πε¬ 
δίο «περιγραφή άλλων δικαιολογητικών». 

Για την αυτεπάγγελτη πιστοποίηση - από την Κ.Υ. του 
ΥΠΠΕΘ -της ολοκλήρωσης/εκπλήρωσης των στρατιω¬ 
τικών υποχρεώσεων του υποψηφίου, συμπληρώνεται 
υποχρεωτικά ο Στρατιωτικός Αριθμός (ΣΑ) του υποψη¬ 
φίου, ο οποίος αποτελείται από τα υποπεδία Αριθμός 
Στρατολογικού Γραφείου (ΑΣΓ), Αριθμός Στρατολογικού 
Μητρώου (ΑΣΜ) και Κλάση. 

ΕΠΙΣΗΜΑΝΣΕΙΣ για την απόδειξη εκπλήρωσης των 
στρατιωτικών υποχρεώσεων των υποψηφίων ή τη νό¬ 
μιμη απαλλαγή τους: 

1. Οι πολίτες κρατών-μελών της Ευρωπαϊκής Ένωσης, 
στην περίπτωση που η εκπλήρωση ή μη των στρατιωτι¬ 
κών υποχρεώσεων τους δεν αποτελεί κώλυμα διορισμού 
στο Δη μόσιο Τομέα στη χώρα τους, υποβάλουν σχετική 
βεβαίωση από Αρχή της οικείας χώρας. 

2. Σε περίπτωση πρόσληψης, κατά την ανάληψη 
υπηρεσίας των εκπ/κών, απαιτείται η έκδοση πιστο¬ 
ποιητικού στρατολογικής κατάστασης που εκδίδεται 
από υπηρεσίες του Υπουργείου Εθνικής Άμυνας ανα- 
ζητείται υποχρεωτικά αυτεπάγγελτα, χωρίς την εξου¬ 
σιοδότηση του ενδιαφερομένου, από την αρμόδια 
υπηρεσία αναζήτησης αυτού [(άρθρο 1 της υπ'αριθμ. 
ΔΙΑΔΠ/Φ.Α.2.1/20562/19-07-2013 (ΦΕΚ 1881 Β’, ΑΔΑ: 
ΒΛΩΡΧ-Ν4Μ) κοινή υπουργική απόφαση. 

3. Οι εκπαιδευτικοί που δεν έχουν εκπληρώσει τις 
στρατιωτικές τους υποχρεώσεις έχουν δικαίωμα να 
υποβάλουν αίτηση για ένταξη στους πίνακες αναπλη¬ 
ρωτών και ωρομίσθιων εκπαιδευτικών αλλά κατατάσ¬ 
σονται στο τέλος του οικείου πίνακα [παρ. 4 άρθρο 12 
της αριθ. 35557/Δ2/09.04.2003 Ρυθμιστικής υπουργικής 
απόφασης και παρ.2 της αριθμ. 55127/Δ2/11.06.2004 
(ΦΕΚ 937/23.06.2004 τ.Β') υπουργικής απόφασης, βλ. 
και Μέρος Β'-Κεφ. Α'- παρ.5]. 

ΣΗΜΑΝΤΙΚΗ ΕΠΙΣΗΜΑΝΣΗ : Σε περίπτωση που ο 
εκπαιδευτικός έχει ήδη καταχωρισμένα στοιχεία στην 
ενότητα Φάκελος (λόγω υποβολής αντίστοιχης Αίτη- 
σης-Δήλωσης κατά τα προηγούμενα σχολικά έτη, ήτοι 
«χρήστης από το 2012») και επιθυμεί να τροποποιήσει 
οποιοδήποτε στοιχείο του Φακέλου του, έχει τη δυνατό¬ 
τητα στο μενού «Μεταβολές στοιχείων» (που βρίσκεται 
στην καρτέλα Προσωπικά Στοιχεία, δεξιά στο πάνω μέ¬ 
ρος της σελίδας σε κόκκινο φόντο), επιλέγοντας Αίτημα 
μεταβολής στοιχείων να αιτηθεί συγκεκριμένες αλλαγές, 
ήτοι: α. Ιθαγένεια, β. Ελληνομάθεια, γ. Στοιχεία πτυχίου, 
δ. Παιδαγωγική Κατάρτιση, ε. Ιδιωτική Προϋπηρεσία και 
στ. Προϋπηρεσία (πλην Ιδιωτικής). Για τους «νέους χρή¬ 
στες» ή για τους «χρήστες πριν από το 2012» δεν δίνεται 
καταρχάς δυνατότητα υποβολής Αιτήματος μεταβολής 
στοιχείων, ηλεκτρονικά στο ΟΠΣΥΔ, κατά τα ανωτέρω. 

Οι εκπαιδευτικοί αυτοί («νέοι χρήστες» και «χρήστες πριν 
από το 2012») οφείλουν - μετά την εγγραφή τους στο 
ΟΠΣΥΔ - να απευθυνθούν σε οποιαδήποτε Διεύθυνση 
Εκπ/σης (την οποία ορίζουν υποχρεωτικά ηλεκτρονι¬ 
κά στο ΟΠΣΥΔ) προσκομίζοντας - υποχρεωτικά - την 
ταυτότητα τους και το πτυχίο τους (ή φωτοτυπία του 
πτυχίου τους) που αποτελεί βασικό προσόν ένταξης σε 
εκπαιδευτικό κλάδο, προκειμένου η Δ/νση Εκπ/σης να 
τους εισαγάγει εκπαιδευτικό κλάδο (Γενικής Εκπ/σης) 
στο ΟΠΣΥΔ. Επισημαίνεται ότι οι εκπ/κοί κλάδων ΠΕ60, 
ΠΕ61, ΠΕ70 και ΠΕ71 προσέρχονται υποχρεωτικά σε Δ/ 
νση Πρωτοβάθμιας Εκπ/σης ενώ οι εκπ/κοί των λοιπών 
κλάδων προσέρχονται υποχρεωτικά σε Δ/νση Δευτε¬ 
ροβάθμιας Εκπ/σης. Αφού πρώτα πραγματοποιηθεί η 
ανωτέρω διαδικασία εισαγωγής εκπαιδευτικού κλάδου 
στο ΟΠΣΥΔ, ο εκπαιδευτικός δύναται να αιτηθεί συγκε¬ 
κριμένες αλλαγές (παρόμοια με τους «χρήστες από το 
2012», από το μενού «Μεταβολές στοιχείων», επιλέγο¬ 
ντας Αίτημα μεταβολής στοιχείων). 

Οποιοδήποτε αίτημα μεταβολής θα πρέπει απαραι- 
τήτως να συνοδεύεται από τα κατά περίπτωση δικαιο- 
λογητικά (βλ. ΚΕΦ. Γ' ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 
του παρόντος Μέρους). Σε περίπτωση μη υποβολής των 
σχετικών δικαιολογητικών, το αίτημα διόρθωσης δεν θα 
γίνεται δεκτό. 

2. Καρτέλα Σπουδές/Προσόντα 

Έχουν καταχωριστεί από τη Δ/νση Εκπ/σης (κατά το 
παρελθόν για τους «χρήστες από το 2012», και κατά την 
παρούσα διαδικασία υποβολής δικαιολογητικών από τις 
Δ/νσεις Εκπ/σης για τους λοιπούς «χρήστες») τα στοι¬ 
χεία εκπαιδευτικός Κλάδος,Τίτλος Πτυχίου που αποτελεί 
βασικό προσόν ένταξης στον κλάδο, Βαθμός Πτυχίου, 
ημ/νία κτήσης πτυχίου, εξειδίκευση στην ΕΑΕ κ.λπ.. 

Οι εκπαιδευτικοί - «χρήστες από το 2012», καθώς και 
οι λοιποί εκπ/κοί που έχουν πραγματοποιήσει τη δια¬ 
δικασία εισαγωγής εκπαιδευτικού κλάδου στο ΟΠΣΥΔ 
μέσω της Δ/νσης Εκπ/σης, έχουν τη δυνατότητα μόνο 
επισκόπησης των στοιχείων του/των κλάδου/ων τους 
επιλέγοντας στο πεδίο Ενέργειες το εικονίδιο Προβο- 
λή/Επεξεργασία και εν συνεχεία την καρτέλα Σπουδές/ 
Προσόντα. Σε περίπτωση, δε, που επιθυμούν να τροπο¬ 
ποιήσουν οποιοδήποτε στοιχείο του Φακέλου τους (της 
καρτέλας Σπουδές/Προσόντα), έχουν τη δυνατότητα στο 
μενού «Μεταβολές στοιχείων» (που βρίσκεται στην καρ¬ 
τέλα Προσωπικά Στοιχεία, δεξιά στο πάνω μέρος της 
σελίδας σε κόκκινο φόντο), επιλέγοντας Αίτημα μετα¬ 
βολής στοιχείων να αιτηθούν οποιαδήποτε αλλαγή των 
στοιχείων του πτυχίου τους. 

3. Καρτέλα Προσόντα Ειδική Αγωγής 

Για τους υποψηφίους, που υπέβαλαν αίτηση αναπλη¬ 
ρωτή ΕΑΕ κατά τα σχολικά έτη 2015-2016 και 2016-2017, 
έχουν καταχωριστεί, κατόπιν σχετικού ελέγχου από τις 
αρμόδιες υπηρεσίες, τα ακαδημαϊκά προσόντα Ειδικής 
Αγωγής (σεμινάριο ΕΑΕ, διδακτορικός/μεταπτυχιακός 
τίτλος στην ΕΑΕ ή στη Σχολική Ψυχολογία), τα οποία δεν 
χρειάζεται να προσκομιστούν εκ νέου. 

ΕΠΙΣΗΜΑΝΣΗ : Οι υποψήφιοι κλάδων ΠΕ61 και ΠΕ71 
των οποίων ο διδακτορικός/μεταπτυχιακός τίτλος στην 
ΕΑΕ ή στη Σχολική Ψυχολογία είχε καταχωριστεί ενόσω 


δεν αποτελούσε κριτήριο μοριοδότησης πριν την έκδοση 
της αριθμ. 61048/Ε2/7.4.2017 (ΦΕΚ 1239/τ.Β710.4.2017) 
υπουργικής απόφασης με θέμα «Ρυθμίσεις θεμάτων 
πρόσληψης αναπληρωτών και ωρομισθίων εκπαιδευ¬ 
τικών σε δομές της Ειδικής Αγωγής και Εκπαίδευσης» 
οφείλουν να προσκομίσουν/αποστείλουν τα σχετικά 
δικαιολογητικά (βλ. ΚΕΦ. Γ ΑΠΑΙΤΟΥΜΕΝΑ ΔΙΚΑΙΟΛΟ- 
ΓΗΤΙΚΑ του παρόντος Μέρους). 

Γιατουςλοιπούςυποψηφίους, η προσθήκη ακαδημα¬ 
ϊκού προσόντος ΕΑΕ πραγματοποιείται από την οικεία 
Δ/νση Εκπαίδευσης με την κατά περίπτωση προσκό¬ 
μιση/αποστολή του αντίστοιχου δικαιολογητικού, (βλ. 
ΚΕΦ. Γ' ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ του παρόντος 
Μέρους) 

4. Καρτέλα Συνολικά Μόρια 

Έχουν καταχωριστεί από τις αρμόδιες Υπηρεσίες του 
ΥΠ.Π.Ε.Θ. (κατά το παρελθόν), τα μόρια προϋπηρεσίας 
ανά σχολικό έτος (έως και το σχολικό έτος 2015-2016), 
όπως αυτά προσμετρώνται με βάση τις κείμενες δια¬ 
τάξεις στους ενιαίους πίνακες αναπληρωτών εκπ/κών 
καθώς και τα μόρια ΣΜΕΑΕ ανά σχολικό έτος (έως και 
το σχολικό έτος 2015-2016, για προϋπηρεσίες αναπλη- 
ρωτή/ωρομισθίου που έχουν προσφερθεί σε Δομές της 
Ειδικής Αγωγής και Εκπαίδευσης). Σε περίπτωση, δε, που 
ο εκπαιδευτικός επιθυμεί να τροποποιήσει οποιοδήπο- 
τε στοιχείο του Φακέλου του (της καρτέλας Συνολικά 
Μόρια προϋπηρεσίας), έχει τη δυνατότητα στο μενού 
«Μεταβολές στοιχείων» (που βρίσκεται στην καρτέλα 
Προσωπικά Στοιχεία, δεξιά στο πάνω μέρος της σελί¬ 
δας σε κόκκινο φόντο), επιλέγοντας Αίτημα μεταβολής 
στοιχείων να αιτηθεί οποιαδήποτε αλλαγή στα στοιχεία 
προϋπηρεσίας του. 

ΕΠΙΣΗΜΑΝΣΗ: 

Η δημόσια προϋπηρεσία της ημεδαπής του σχολι¬ 
κού έτους 2016-2017 θα καταχωριστεί στο ΟΠΣΥΔ σε 
μεταγενέστερο χρόνο από τις αρμόδιες υπηρεσίες του 
ΥΠΠΕΘ, και οπωσδήποτε πριν από την ανάρτηση των 
προσωρινών πινάκων αναπληρωτών και την υποβολή 
των ενστάσεων στο ΑΣΕΠ. Η προϋπηρεσία του τρέχοντος 
σχολικού έτους 2016-2017 υπολογίζεται έως την τελευ¬ 
ταία ημέρα της προθεσμίας υποβολής των αιτήσεων 
ένταξης σε πίνακες της παρούσας πρόσκλησης (βλ. υπ' 
αριθμ. 1 Γενική Επισήμανση επί των προϋπηρεσιών, στο 
Μέρος Α’- Κεφ. Γ 1 - Ενότ. 3 - παρ. 5) και θα ληφθεί υπόψη 
για την κατάταξη των υποψηφίων στους προσωρινούς 
πίνακες αναπληρωτών σχολικού έτους 2017-2018. Ως 
εκ τούτου, αφενός στην παρούσα φάση δεν παραλαμ- 
βάνονται αιτήματα μεταβολής στοιχείων για τη δημόσια 
προϋπηρεσία της ημεδαπής σχολικού έτους 2016-17, 
αφετέρου εφιστάται η προσοχή στους εκπαιδευτικούς 
να ελέγξουν προσεκτικά την εν λόγω προϋπηρεσία τους 
κατά την ανάρτηση των προσωρινών πινάκων και - κατά 
περίπτωση - να προβούν στην απαραίτητη υποβολή σχε¬ 
τικής ένστασης προς το ΑΣΕΠ (βλ. Μέρος Γ). 

Ενότητα 3. Συμπλήρωση πεδίων Αίτησης εκπ/κού 

Στον ιστότοπο του ΟΠΣΥΔ (Γιΐΐρ5://ορ5γά.5ςΓι.9ΐ7) έχει 
αναρτηθεί το Εγχειρίδιο Αίτησης Εκπαιδευτικού που πε¬ 
ριέχει αναλυτικές οδηγίες χρήσης για τη συμπλήρωση 
των πεδίων της ηλεκτρονικής Αίτησης ένταξης του (υπο- 

ψηφίου αναπληρωτή και ωρομίσθιου) εκπ/κού στους 
πίνακες αναπληρωτών ΕΑΕ, σχολ. έτους 2017-2018. Στο 
πλαίσιο της παρούσας πρόσκλησης διευκρινίζονται τα 
ακόλουθα: 

Επιλέγοντας το στοιχείο Αιτήσεις, στο κεντρικό Μενού, 
στο πάνω μέρος της αρχικής σελίδας του ΟΠΣΥΔ, και κα- 
τόπιντην επιλογή Αναπληρωτής ή/και Ωρομίσθιος (μόνο 
για τους κλάδους της Β/θμιας) παρέχονται οι δυνατότη¬ 
τες υποβολής Αίτησης του υποψηφίου για ένταξη στους 
πίνακες αναπληρωτών εκπ/κών οχ. έτους 2017-2018. 

ΕΠΙΣΗΜΑΝΣΗ : 

Σε περίπτωση, δε, κατά την οποία δεν υποβληθεί αί¬ 
τηση από τον υποψήφιο κατά τα ανωτέρω, ο υποψή¬ 
φιος δεν θα ενταχθεί στους πίνακες αναπληρωτών και 
ωρομισθίων εκπ/κών του οχ. έτους 2017-2018 (και ως 
εκ τούτου δεν θα του δοθεί, σε μεταγενέστερο χρόνο, 
η δυνατότητα υποβολής αίτησης-δήλωσης περιοχών 
προτίμησης, βλ. την αρχική Επισήμανση της παρούσας 
υπουργικής απόφασης). 

Ενότητα 4. Καταχώριση Αίτησης 

Ο υποψήφιος μπορεί να καταχωρίζει την Αίτηση του 
σε οποιαδήποτε στιγμή κατά τη διάρκεια της προθεσμίας 
υποβολής της παρούσας πρόσκλησης, με την επιλογή 
του πεδίου «Καταχώριση Αίτησης» στο ΟΠΣΥΔ. 

Μετά την καταχώριση της Αίτησης ο υποψήφιος 
δύναται - μέσω του ΟΠΣΥΔ - να προεικονίσει ή/και να 
εκτυπώσει αντίγραφο αυτής με εμφάνιση του αριθμού 
πρωτοκόλλου και της ημερομηνίας υποβολής της. 

ΚΕΦΑΛΑΙΟ Γ 1 : ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

Ενότητα 1. Γενικές οδηγίες 

ΣΗΜΑΝΤΙΚΗ ΕΠΙΣΗΜΑΝΣΗ: Ο υποψήφιος ορίζει 
υποχρεωτικά στο ΟΠΣΥΔ (ιστοσελίδα: ήΐΐρ5://ορ5γά. 
506 . 91 "/) Μία οποιαδήποτε Διεύθυνση Πρωτοβάθμιας 
(κλάδοι ΠΕ60, ΠΕ61, ΠΕ70 και ΠΕ71) ή Δευτεροβάθμιας 
(λοιποί κλάδοι) Εκπαίδευσης στην οποία οφείλει- κατά 
περίπτωση - να προσκομίσει ή να αποστείλει δικαιολο- 
γητικά, προκειμένου να αποδείξει ιδιότητες που δηλώνει. 
Η Δ/νση Εκπ/σης για τις ανάγκες της παρούσας διαδικα¬ 
σίας ονομάζεται «οικεία Δ/νση» του υποψηφίου. 

1. Υποψήφιοι που υπέβαλαν αίτηση-δήλωση αναπλη¬ 
ρωτή ΕΑΕ με την πρόσκληση των σχολικών ετών 2015- 
2016 ή/και 2016-2017, οφείλουν, καταρχάς, να ελέγξουν 
τα καταχωρισμένα για τους ίδιους στοιχεία στο ΟΠΣΥΔ 
(ιστοσελίδα: ΓιΐΐρΒ^/ορεγά.εεΓι.ςΐ"/, βλ. Κεφ. Β' - Υποβολή 
Αιτήσεων του παρόντος Μέρους). Εν συνεχεία, για την 
απόδειξη/επικαιροποίηση της όποιας ιδιότητας, που 
αφορά στην ένταξη στους (ή/και στην πρόσληψη από 
τους) πίνακες αναπληρωτών ΕΑΕ, οι υποψήφιοι - κατά 
περίπτωση (βλ. παρακάτω για έκαστο δικαιολογητικό) - 
καταθέτουν/αποστέλλουν με ηλεκτρονικό ταχυδρομείο 
στην οικεία Δ/νση Εκπ/σης ή/και συμπληρώνουν τα αντί¬ 
στοιχα πεδία αναζήτησης δικαιολογητικών: 

α) μόνο όσα εκ των βασικών δικαιολογητικών χρήζουν 
διόρθωσης (π.χ. πτυχίο το οποίο χρήζει διόρθωσης ως 
προς το βαθμό). 

β) το σύνολο των συμπληρωματικών δικαιολογητικών 
που τους αφορούν, κατά περίπτωση, βάσει των κάτωθι 
αναφερομένων. 


2. Οι υποψήφιοι που δεν υπέβαλαν αίτηση-δήλωση 
αναπληρωτή ΕΑΕ, με την πρόσκληση των σχολικών ετών 
2015-2016 και 2016-2017, οφείλουν, καταρχάς, να ελέγ¬ 
ξουν τα καταχωρισμένα, για τους ιδίους, στοιχεία στο 
ΟΠΣΥΔ (ιστοσελίδα: 6ΐΐρ5://ορ5γά.5ς6·9Γ/, βλ. Κεφ. Β’ - 
Υποβολή Αιτήσεων του παρόντος Μέρους). Εν συνεχεία, 
για την προσθήκη/επικαιροποίηση της όποιας ιδιότητας 
που αφορά στην ένταξη στους (ή/και στην πρόσληψη 
από τους) πίνακες αναπληρωτών, οι υποψήφιοι - κατά 
περίπτωση (βλ. παρακάτω για έκαστο δικαιολογητικό) - 
καταθέτουν/αποστέλλουν με ηλεκτρονικό ταχυδρομείο 
στην οικεία Δ/νση Εκπ/σης ή/και συμπληρώνουν τα αντί¬ 
στοιχα πεδία αναζήτησης δικαιολογητικών: 

α) το σύνολο των βασικών δικαιολογητικών. 

β) το σύνολο των συμπληρωματικών δικαιολογητικών 
που τους αφορούν. 

ΕΠΙΣΗΜΑΝΣΕΙΣ: 

Οι υποψήφιοι οι οποίοι δεν έχουν υποβάλει Αίτηση-Δή- 
λωση υποψήφιου αναπληρωτή εκπ/κού Γενικής Αγωγής, 
από το σχολικό έτος 2012-2013 και μετά, ή/και ΕΑΕ, κατά 
τα σχολικά έτη 2015-2016 και 2016-2017, υποχρεούνται 
αυτοπροσώπως ή με νόμιμα εξουσιοδοτημένο πρόσω¬ 
πο (με επίδειξη του δελτίου ταυτότητας/διαβατηρίου) 
να προσκομίσουν/υποβάλουν στην «οικεία Δ/νση» (σε 
έντυπη ή ηλεκτρονική μορφή) τα βασικά δικαιολογητικό 
ένταξης τους στον αντίστοιχο εκπαιδευτικό κλάδο (φω¬ 
τοαντίγραφο του πρωτότυπου βασικού τίτλου σπουδών 
κτλ, βλ. Ενότ. 2, παρ. 2 του παρόντος Κεφ.). 

Ενότητα 2. ΒΑΣΙΚΑ ΔΙΚΑΙΟΛΟΓΗΤΙΚΑ 

ΣΗΜΑΝΤΙΚΗ ΕΠΙΣΗΜΑΝΣΗ : 

Αμέσως μετά τον τίτλο εκάστου δικαιολογητικού ανα¬ 
γράφεται, εντός πλαισίου, ο τρόπος με τον οποίο οφεί¬ 
λει ο υποψήφιος - κατά περίπτωση - να προσκομίσει το 
δικαιολογητικό αυτό ή να αποδείξει την ιδιότητα που 
απορρέει από το δικαιολογητικό αυτό. 

Οι τρόποι αυτοί δύναται να είναι: 

(ί) Με κατάθεση του δικαιολογητικού στην οικεία (δη- 
λωθείσα) Δ/νση Εκπ/σης. 

(μ) Με αποστολή του δικαιολογητικού με ηλεκτρονικό 
ταχυδρομείο (θ-ιτιβΜ) στην οικεία (δηλωθείσα) Δ/νση 
Εκπ/σης. Με την επιλογή στο ΟΠΣΥΔ από το χρήστη 
της Δ/νσης Χειρισμού Φακέλου (ήτοι, της «οικείας Δ/ 
νσης») εμφανίζεται η δ/νση ηλεκτρονικού ταχυδρομείου 
(θ-ιηθίΙ) της Δ/νσης αυτής. 

Ο εκπ/κός οφείλει να αποστέλλει το εκάστοτε δικαιο- 
λογητικό, μέσω της δ/νσης ηλεκτρονικού ταχυδρομείου 
που έχει δηλώσει στο ΟΠΣΥΔ, σε ευανάγνωστη μορφή 
(προτείνεται σκανάρισμα του εγγράφου σε μορφή ράί 
με ανάλυση 200 άρί) και να επιβεβαιώσει την παραλαβή 
αυτού από την οικεία Δ/νση. 

(ίϋ) Με συμπλήρωση των αντίστοιχων πεδίων αναζή¬ 
τησης δικαιολογητικών αυτεπαγγέλτως από την αρμόδια 
(βλ. παρακάτω) Υπηρεσία. 

1. Δελτίο ταυτότητας ή διαβατήριο. 

Το εν λόγω δικαιολογητικό επιδεικνύεται στην οικεία 
Δ/νση κατά την προσκόμιση οποιουδήποτε άλλου δι- 
καιολογητικού. 

• Οι ομογενείς από τη Βόρεια Ήπειρο, την Κωνσταντι¬ 
νούπολη τα νησιά Ιμβρο και Τένεδο που δεν έχουν την 

ελληνική ιθαγένεια υποβάλουν αντίγραφο του Ειδικού 
Δελτίου Ταυτότητας Ομογενούς (Ε.Δ.Τ.Ο.) ή δελτίο ταυ¬ 
τότητας αλλοδαπού με αναγραφή της Ελληνικής κατα¬ 
γωγής, της Ελληνικής Αστυνομίας. 

• Οι υποψήφιοι, που έχουν ξένη υπηκοότητα και δεν 
είναι πολίτες κρατών-μελών της Ευρωπαϊκής Ένωσης, δι¬ 
καιούνται να υποβάλουν αίτηση εφόσον προσκομίσουν 
βεβαίωση από το Υπουργείο Εσωτερικών και Διοικητι¬ 
κής Ανασυγκρότησης ότι έχουν αποκτήσει την ελληνική 
ιθαγένεια με πολιτογράφηση και ότι έχει παρέλθει ένα 
έτος από την απόκτηση της. Για τους υποψηφίους, οι 
οποίοι μέχρι την απόκτηση της ελληνικής ιθαγένειας με 
πολιτογράφηση, ήταν υπήκοοι κράτους μέλους της Ε.Ε. 
δεν απαιτείται η παρέλευση του έτους για την υποβολή 
της σχετικής αίτησης. 

2. Φωτοαντίγραφο του πρωτότυπου τίτλου σπουδών, 
στο οποίο θα αναγράφεται η ημεροχρονολογία και ο 
βαθμός κτήσης του πτυχίου. 

Κατατίθεται στην οικεία Δ/νση Εκπ/σης ή αποστέλ- 
λεται με ηλεκτρονικό ταχυδρομείο (θ-ιύιθΗ) στην οικεία 
Δ/νση Εκπ/σης 

■ Αν δεν αναγράφεται η ημεροχρονολογία κτήσης 
απαιτείται συμπληρωματική βεβαίωση κτήσης και βαθ¬ 
μού πτυχίου από το Πανεπιστήμιο ή τοΤ.Ε.Ι.. 

• Για τίτλους σπουδών κλάδων ΠΕ Δευτεροβάθμιας Εκ¬ 
παίδευσης, που αποκτήθηκαν μετά την 1/1/2016, απαι¬ 
τείται αποδεικτικό (π.χ. βεβαίωση αναλυτικής βαθμολο¬ 
γίας) από το οποίο να προκύπτει η ημερομηνία πρώτης 
(αρχικής) εγγραφής των υποψηφίων στο οικείο τμήμα. 

• Σε περίπτωση που εκκρεμεί η ορκωμοσία των νέων 
πτυχιούχων, αρκεί βεβαίωση κτήσης από το Πανεπιστή¬ 
μιο ή τοΤ.Ε.Ι. στην οποία να αναφέρεται η ημερομηνία 
κτήσης και ο βαθμός του πτυχίου 

• Σε περίπτωση που δεν προκύπτει ακριβής βαθμός, 
λαμβάνεται υπόψη η κατώτερη βαθμολογία κάθε μιας 
από τις κλίμακες «ΑΡΙΣΤΑ», «ΛΙΑΝ ΚΑΛΩΣ», «ΚΑΛΩΣ» και 
η οποία αντίστοιχα είναι 8,50,6,50 και 5,00. Σε περίπτωση 
που δεν αναγράφεται βαθμός (περιγραφικός ή αριθμη¬ 
τικός) καταχωρείται 5,00. 

Γιατους υποψηφίουςτου κλάδου ΠΕ08-Καλλιτεχνικών 
Μαθημάτων, ειδικά για τους τίτλους που έχουν εκδοθεί 
στην ημεδαπή, απαιτείται και πιστοποιητικό ευδόκιμης 
παρακολούθησης θεωρητικών και Ιστορικών Σπουδών 
ή βεβαίωση ότι έχουν παρακολουθήσει επιτυχώς ειδικά 
μαθήματα για τη διδασκαλία της τέχνης στη Δευτερο¬ 
βάθμια Εκπαίδευση, εφόσον τούτο και για τις δύο περι¬ 
πτώσεις δεν αναφέρεται ρητώς στον τίτλο σπουδών ή 
στο πιστοποιητικό περάτωσης σπουδών (ή πιστοποιη¬ 
τικό πτυχιούχου). 

ΕΠΙΣΗΜΑΝΣΗ: Για τους πτυχιούχους του Τμήματος 
Πλαστικών Τεχνών και Επιστημών της Τέχνης, κατεύ¬ 
θυνσης Εικαστικών, με πιστοποιητικό ευδόκιμης παρα¬ 
κολούθησης, του Παν/μίου Ιωαννίνων, απαιτείται και 
βεβαίωση πρώτης εγγραφής στο συγκεκριμένο Τμήμα 
(σημ.: η ημερομηνία πρώτης εγγραφής αναφέρεται στο 
πιστοποιητικό περάτωσης σπουδών ή πιστοποιητικό 
πτυχιούχου). 

Ειδικότερα, για τους εκπαιδευτικούς πτυχιούχους ιδρυ¬ 
μάτων του εξωτερικού απαιτείται: 


ί) Φωτοαντίγραφο του πρωτότυπου τίτλου σπουδών, 
στο οποίο να αναγράφεται ο βαθμός και η ημεροχρο- 
νολογία κτήσης, συνοδευόμενο από επικυρωμένη με¬ 
τάφραση. 

ϋ) Βεβαίωση ισοτιμίας και αντιστοιχίας του τίτλου 
σπουδών με τα απονεμόμενα πτυχία από τα Πανεπι¬ 
στήμια της ημεδαπής. Η εν λόγω βεβαίωση χορηγείται 
κατά περίπτωση από τον Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π) [πρώην Διαπανεπιστημιακό Κέντρο Ανα- 
γνώρισηςΤίτλων Σπουδών της Αλλοδαπής (ΔΙ.Κ.Α.Τ.Σ.Α.)] 
ή το ΙνστιτούτοΤεχνολογικής Εκπαίδευσης ή την Επιτρο¬ 
πή Ισοτιμιών Σχολών Εκπαίδευσης Διδακτικού Προσωπι¬ 
κού ή τον Εθνικό Οργανισμό Πιστοποίησης Προσόντων 
και Επαγγελματικού Προσανατολισμού (ΕΟΠΠΕΠ) (πρώ¬ 
ην ΟΕΕΚ) για τους κλάδουςΤΕΟΙ και ΔΕ01. 

Π 

Πράξη αναγνώρισης επαγγελματικής ισοτιμίας από 
το Συμβούλιο Αναγνώρισης Επαγγελματικών Προσό¬ 
ντων (Σ.Α.Ε.Π.) [πρώην Συμβούλιο Αναγνώρισης Επαγ¬ 
γελματικής Ισοτιμίας Τίτλων Τριτοβάθμιας Εκπ/σης 
(Σ.Α.Ε.Ι.Τ.Τ.Ε.)]. 

Σημειώνεται ότι για τα πτυχία πανεπιστημίων της Κύ¬ 
πρου που αναφέρονται στο π.δ. 299/1997 και αποκτή¬ 
θηκαν πριν την πλήρη ένταξη της Κυπριακής Δημοκρα¬ 
τίας στην Ευρωπαϊκή Ένωση (01 -05-2004) δεν απαιτείται 
αντιστοιχία. 

ΕΠΙΣΗΜΑΝΣΕΙΣ: 

I. Σύμφωνα με τη διάταξη της παρ.6 του άρθρου 2 του 
ν. 1735/1987 (ΦΕΚ 195/Α/11.11.1987), «Σε περίπτωση 
που το ΔΙ.Κ.Α.Τ.Σ.Α. και το Ινστιτούτο Τεχνολογικής 
Εκπαίδευσης (Ι.Τ.Ε.) δεν μπορούν να αναγνωρίσουν 
ισοτιμία πτυχίων Α.Ε.Ι. και Τ.Ε.Ι. που κατέχουν πολιτικοί 
πρόσφυγες και επαναπατριζόμενοι Έλληνες, κατά την 
έννοια των διατάξεων της παρ.2 περ. α' του άρθρου 5, 
λόγω ανυπαρξίας αντίστοιχης σχολής Α.Ε.Ι. και Τ.Ε.Ι. της 
ημεδαπής, καθορίζουν με βεβαίωση τους τη συνάφεια 
του γνωστικού αντικειμένου του πτυχίου με πτυχίο Α.Ε.Ι. 
και Τ.Ε.Ι. της ημεδαπής. Με βάση τη βεβαίωση αυτή, τα 
παραπάνω πρόσωπα επιτρέπεται να συμμετέχουν σε 
διαδικασίες διορισμού ή πρόσληψης για θέσεις των 
οποίων τυπικό προσόν είναι εκείνο προς το οποίο έχει 
αναγνωρισθεί συνάφεια από το ΔΙ.Κ.Α.Τ.Σ.Α ή το Ι.Τ. Ε.». 

II. Σύμφωνα με τις διατάξεις της παρ.15 του άρθρου 8 
του ν. 2817/2000 (ΦΕΚ 78 Α), «Στις περιπτώσεις που δεν 
λειτουργούν στα εκπαιδευτικά ιδρύματα τριτοβάθμιας 
εκπαίδευσηςτης ημεδαπής τμήματα αντίστοιχα των ανα¬ 
γκαίων ειδικοτήτων του εκπαιδευτικού προσωπικού δευ¬ 
τεροβάθμιας εκπαίδευσης, με απόφαση του Υπουργού 
Εθνικής Παιδείας και Θρησκευμάτων, που δημοσιεύεται 
στην Εφημερίδα της Κυβερνήσεως, μπορεί να ορίζεται 
ως προσόν διορισμού ισότιμο πτυχίο ομοταγούς ιδρύ¬ 
ματος της αλλοδαπής, το οποίο, ύστερα από σύμφωνη 
γνωμοδότηση του Παιδαγωγικού Ινστιτούτου, παρέχει 
δικαίωμα στον κάτοχο του να διδάξει στην πρωτοβάθ¬ 
μια και στη δευτεροβάθμια εκπαίδευση μαθήματα της 
ειδικότητάς του». 

III. Για τα πτυχία που έχουν αποκτηθεί στην αλλοδαπή 
και έχουν αναγνωρισθεί ως ισότιμα και αντίστοιχα, ως 

ημερομηνία κτήσης θεωρείται η ημερομηνία αρχικής 
κτήσης του πτυχίου της αλλοδαπής, εάν η αναγνώριση 
έγινε χωρίς συμπληρωματική εξέταση μαθημάτων σε 
ιδρύματα της ημεδαπής άλλως η ημερομηνία χορήγη¬ 
σης της ισοτιμίας και αντιστοιχίας του πτυχίου από τα 
αντίστοιχα αρμόδια όργανα, εάν για την αναγνώριση 
προηγήθηκε εξέταση σε ιδρύματα της ημεδαπής. 

IV. Ως ημερομηνία κτήσης πτυχίου για υποψήφιους που 
προσκομίζουν βεβαίωση αναγνώρισης των επαγγελμα¬ 
τικών προσόντων εκπαιδευτικού Α/θμιας ή Β/θμιας Εκπ/ 
σης από το Συμβούλιο Αναγνώρισης Επαγγελματικών 
Προσόντων (Σ.Α.Ε.Π.) (πρώην Σ.Α.Ε.Ι.Τ.Τ.Ε.), σύμφωνα με 
τις διατάξεις του π.δ. 38/2010, θεωρείται η ημερομηνία 
έκδοσης της σχετικής απόφασης του Σ.Α.Ε.Π.. 

V. Σε περίπτωση μη προσκόμισης βεβαίωσης βαθμο¬ 
λογικής αντιστοιχίας προς τη δεκάβαθμη κλίμακα, θα 
καταχωρείται στο σύστημα ο κατώτατος βαθμός, που 
απαιτείται για την κτήση πτυχίου από τα αντίστοιχα τμή¬ 
ματα των ελληνικών πανεπιστημίων, ήτοι ο βαθμός «5». 

Μι) Αποδεικτικό Ελληνομάθειας: 

Απολυτήριο Ελληνικού εξαταξίου Γυμνασίου ή Λυκείου 
ή ισότιμου σχολείου. Όσοι δεν έχουν το απολυτήριο αυτό 
ή δεν διαθέτουν επιπλέον πτυχίο ή/και μεταπτυχιακό τίτλο 
τριτοβάθμιας εκπ/σηςτης ημεδαπής στην ελληνική γλώσ¬ 
σα απαιτείται να προσκομίσουν πιστοποιητικό για την άρι- 
στη γνώση και την άνετη χρήση της ελληνικής γλώσσας, 
το οποίο χορηγείται από το Κέντρο Ελληνικής Γλώσσας 
(επίπεδο Γ2) ή βεβαιώσεις ελληνομάθειας της επιτροπής 
του Υπουργείου Παιδείας, Έρευνας και θρησκευμάτων 
του άρθρου 14 παρ. 10 του ν. 1566/1985 για την πλήρη 
γνώση και άνετη χρήση της Ελληνικής Γλώσσας και γνώση 
της Ελληνικής Ιστορίας. Διευκρινίζεται ότι το δικαιολογη- 
τικό αυτό απαιτείται και για τους υποψηφίους των κλάδων 
ΔΕ καιΤΕ (αρ. Γνωμ. 544/2006 Ν.Σ.Κ. τμήμα Ε'). 

ίν) Για τους κλάδους ΠΕ60-Νηπιαγωγών και ΠΕ70- 
Δασκάλων απαιτείται βεβαίωση φοίτησης και επιτυχούς 
παρακολούθησης επί τέσσερα ή δύο ακαδημαϊκά εξάμη¬ 
να, κατά περίπτωση, ΠαιδαγωγικούΤμήματος Ελληνικού 
Πανεπιστημίου (παρ.2 άρθρο 30 του ν. 2083/1992) ή βε¬ 
βαίωση επιτυχούς παρακολούθησης Ειδικού Προγράμ¬ 
ματος Επανεκπαίδευσης ΠαιδαγωγικούΤμήματος Ελλη¬ 
νικών Πανεπιστημίων (παρ. 3 άρθρο 10 του ν. 2327/1995) 
για τους κατόχους πτυχίων χωρών εκτός Ευρωπαϊκής 
Ένωσης (παρ. 8 άρθρο 9 του ν. 3391/2005). 

Όσοι από τους υποψήφιους αυτούς υποβλήθηκαν στη 
διαδικασία εξετάσεων ή δοκιμασιών για την αναγνώρι¬ 
ση της ισοτιμίας και αντιστοιχίας απαιτείται βεβαίωση 
μόνο για δύο ακαδημαϊκά εξάμηνα. Για τους υποψήφιους 
που είχαν εγγράφει στις επετηρίδες μέχρι 31-07-1995 
απαιτείται βεβαίωση παρακολούθησης ειδικού προ¬ 
γράμματος επανεκπαίδευσης συνολικής διάρκειας έξι 
(6) μηνών σε Παιδαγωγικό Τμήμα Ελληνικού Α.Ε.Ι.. Από 
τις παραπάνω ρυθμίσεις εξαιρούνται οι πτυχιούχοι του 
Ελληνικού Κολεγίου της Ιεράς Αρχιεπισκοπής Βορείου 
και Νοτίου Αμερικής. 

3. Αποδεικτικό Παιδαγωγικής και Διδακτικής Επάρκειας 

Κατατίθεται στην οικεία Δ/νση Εκπ/σης ή αποστέλλε- 
ται με ηλεκτρονικό ταχυδρομείο (θ-ιύίθΜ) στην οικεία Δ/ 
νση Εκπ/σης. 


Για τους εκπαιδευτικούς που εντάσσονται σε κλάδους 
στους οποίους απαιτείται Παιδαγωγική και Διδακτική 
Επάρκεια, βλέπετε αναλυτικά Παράρτημα I. ΑΠΑΡΑΙΤΗΤΑ 
ΤΥΠΙΚΑ ΠΡΟΣΟΝΤΑ και το Κεφ. Γ’ του Μέρους Β' της αντί¬ 
στοιχης Υπουργικής Απόφασης πρόσκλησης υποψήφιων 
εκπ/κών για ένταξη στους πίνακες αναπληρωτών της 
Γενικής Εκπ/σης. 

4. Διδακτορικός ή/και Μεταπτυχιακός τίτλος σπουδών 
στην ΕΑΕ ή στη Σχολική Ψυχολογία. 

Κατατίθεται στην οικεία Δ/νση Εκπ/σης ή αποστέλλε- 
ται με ηλεκτρονικό ταχυδρομείο (θ-ιτιθΜ) στην οικεία Δ/ 
νση Εκπ/σης. 

Τα απαιτούμενα δικαιολογητικά για την εξέταση της 
συνάφειας των μεταπτυχιακών/διδακτορικών τίτλων με 
την ΕΑΕ ή τη Σχολική Ψυχολογία είναι: 

Α. Για τους Διδακτορικούς τίτλους: 

1. Φωτοαντίγραφο του Διδακτορικού τίτλου 

2. Περίληψη του περιεχομένου της διδακτορικής δι¬ 
ατριβής 

3. Τα ονόματα της τριμελούς επιτροπής 

Αν πρόκειται για Διδακτορικό τίτλο Πανεπιστημίου 
του εξωτερικού απαιτείται επικυρωμένη μετάφραση των 
παραπάνω εγγράφων καθώς και βεβαίωση ισοτιμίας του 
διδακτορικού τίτλου σπουδών με τους απονεμόμενους 
τίτλους σπουδών από τα Πανεπιστήμια της ημεδαπής. 
Η εν λόγω βεβαίωση χορηγείται από τον Διεπιστημονικό 
Οργανισμό ΑναγνώρισηςΤίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π) [πρώην Διαπανεπιστημιακό 
Κέντρο ΑναγνώρισηςΤίτλων Σπουδών της Αλλοδαπής 
(ΔΙ.Κ.Α.Τ.Σ.Α.)]. 

Β. Για τους Μεταπτυχιακούς Τίτλους Σπουδών: 

1. Φωτοαντίγραφο του ΜΤΣ, στο οποίο να αναγράφε¬ 
ται ο βαθμός και η ημερομηνία κτήσης 

2. Το Αναλυτικό Πρόγραμμα Σπουδών 

3. Αναλυτική βαθμολογία 

Αν πρόκειται για ΜΤΣ Πανεπιστημίου του εξωτερικού 
απαιτείται επικυρωμένη μετάφραση των παραπάνω 
εγγράφων καθώς και βεβαίωση ισοτιμίας του μεταπτυ¬ 
χιακού τίτλου σπουδών με τους απονεμόμενους τίτ¬ 
λους σπουδών από τα Πανεπιστήμια της ημεδαπής. Η 
εν λόγω βεβαίωση χορηγείται από τον Διεπιστημονικό 
Οργανισμό ΑναγνώρισηςΤίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π) [πρώην Διαπανεπιστημιακό 
Κέντρο ΑναγνώρισηςΤίτλων Σπουδών της Αλλοδαπής 
(ΔΙ.Κ.Α.Τ.Σ.Α.)]. 

ΕΠΙΣΗΜΑΝΣΗ: 

Στο ΙΕΠ αποστέλλονται απάτην οικεία Δ/νση Π.Ε. ή Δ.Ε. 
μόνο οι μεταπτυχιακοί/διδακτορικοί τίτλοι που υποβάλ¬ 
λονται για πρώτη φορά από υποψηφίους (συνοδευόμε- 
νοι, κατά περίπτωση, από την αναλυτική βαθμολογία και 
το πρόγραμμα σπουδών ή το περιεχόμενο της διδακτο¬ 
ρικής διατριβής), ακόμη και αν τίτλοςτου ίδιου μεταπτυ¬ 
χιακού προγράμματος σπουδών είχε προσκομιστεί στο 
παρελθόν από λοιπούς υποψηφίους. 

Οι υποψήφιοι, των οποίων οι τίτλοι δεν έλαβαν συ¬ 
νάφεια σε προηγούμενη κρίση της επιτροπής του ΙΕΠ, 
έχουν δικαίωμα να αιτηθούν εκ νέου την εξέταση της 
συνάφειας του Μ.Τ.Σ., εφόσον προσκομίζονται συμπλη¬ 
ρωματικά στοιχεία. 

5. Φωτοαντίγραφο του πιστοποιητικού παρακολού¬ 
θησης ετησίου σεμιναρίου επιμόρφωσης στην Ειδική 
Αγωγή και Εκπαίδευση, από Πανεπιστήμιο ή αναγνωρι¬ 
σμένο κρατικό φορέα που εποπτεύεται από το ΥΠ.Π.Ε.Θ., 
αποδεδειγμένης διάρκειας τουλάχιστον τετρακοσίων 
(400) ωρών. 

Κατατίθεται στην οικεία Δ/νση Εκπ/σης ή αποστέλ- 
λεται με ηλεκτρονικό ταχυδρομείο (θ-ιγίβΗ) στην οικεία 
Δ/νση Εκπ/σης 

6. Φωτοαντίγραφα των πιστοποιητικών επάρκειας της 
γνώσης της Ελληνικής Νοηματικής Γλώσσας (ΕΝΓ) και 
της Ελληνικής γραφής ΒγβιΙΙθ: 

Κατατίθεται στην οικεία Δ/νση Εκπ/σης ή αποστέλ- 
λεται με ηλεκτρονικό ταχυδρομείο (θ-ιηθίΙ) στην οικεία 
Δ/νση Εκπ/σης 

(ί) Πιστοποιητικό επάρκειας ΕΝΓ από την Ομοσπον¬ 
δία Κωφών Ελλάδος (ΟΜΚΕ) ή το Παιδαγωγικό Τμήμα 
Δημοτικής Εκπαίδευσης, Μονάδα Αγωγής Κωφών, του 
Πανεπιστημίου Πατρών. 

(Μ) Πιστοποιητικό επάρκειας της Ελληνικής γραφής 
ΒγβΝΙθ από το Κέντρο Εκπαίδευσης και Αποκατάστασης 
Τυφλών (ΚΕΑΤ) Για την πιστοποίηση εξειδίκευσης στην 
Ελληνική γραφή ΒγβΝΙθ, γίνεται, επίσης, δεκτό πιστοποι¬ 
ητικό επάρκειας στην ΕΓΒ από τη Σχολή Τυφλών Βορείου 
Ελλάδος «Ο Ήλιος», που αποτελεί πλέον παράρτημα του 
ΚΕΑΤ Θεσσαλονίκης. Επιπλέον, γίνονται δεκτές βεβαι¬ 
ώσεις επάρκειας από το Παιδαγωγικό Τμήμα Ειδικής 
Αγωγής του Πανεπιστημίου Θεσσαλίας, με τις οποίες 
πιστοποιείται η επιτυχής παρακολούθηση του μαθήμα¬ 
τος «Εργαστήριο γραφής και ανάγνωσης στον κώδικα 
ΒγβΜΙθ» και από το Τμήμα Εκπαιδευτικής και Κοινωνικής 
Πολιτικήςτου Πανεπιστημίου Μακεδονίας με κατεύθυν¬ 
ση εκπαίδευση ατόμων με ειδικές ανάγκες, με τις οποίες 
πιστοποιείται η επιτυχής παρακολούθηση του μαθήμα¬ 
τος «Εργαστήριο Εκμάθησης της ΒγθΗΙθ. 

ΕΠΙΣΗΜΑΝΣΗ: Δεν θα γίνουν δεκτές και δε θα κατα¬ 
χωριστούν βεβαιώσεις παρακολούθησης ΕΝΓ πρώτου, 
δεύτερου, τρίτου και τέταρτου έτους (Α', Β', Γ' και Δ κύ¬ 
κλου/επιπέδου) και ενός ή δύο ή τριών εξαμήνων εκμά¬ 
θησης της ΕΝΓ στα Πανεπιστημιακά Τμήματα (για τους 
κλάδους ΠΕ61 και ΠΕ71). Επίσης, δεν θα καταχωριστούν 
βεβαιώσεις εκμάθησης της γραφής ΒγβΝΙθ. 

Ενότητα 3. ΣΥΜΠΛΗΡΩΜΑΤΙΚΑ ΔΙΚΑΙΟΛΟΓΗΤΙΚΑ 

Ως προς τον τρόπο υποβολής του εκάστου δικαιολο- 
γητικού βλ. ΣΗΜΑΝΤΙΚΗ ΕΠΙΣΗΜΑΝΣΗ στην Ενότητα 2. 
ΒΑΣΙΚΑ ΔΙΚΑΙΟΛΟΓΗΤΙΚΑ. 

1. Αποδεικτικά της ιδιότητας της Πολυτεκνίας: 

Πιστοποιητικό οικογενειακής κατάστασης από το Δήμο 
εγγραφής συνοδευόμενο από Πιστοποιητικό της Ανώ¬ 
τατης Συνομοσπονδίας Πολυτέκνων Ελλάδος (ΑΣΠΕ). 

Στην κατηγορία των πολυτέκνων ανήκουν: 

• οι γονείς τουλάχιστον τεσσάρων τέκνων, 

• ο γονέας χωρίς σύζυγο, ο οποίος έχει τη γονική μέρι¬ 
μνα και επιμέλεια των τέκνων και είναι μόνος υπόχρεος 
σε διατροφή αυτών, εφόσον έχει τουλάχιστον τρία τέκνα, 

• ο ένας από τους γονείς εφόσον κατέστη ανάπηρος 
εξ οιασδήποτε αιτίας ή ανάπηρος πολέμου σε ποσοστό 
εξήντα επτά τοις εκατό (67%) και άνω ισοβίως, εφόσον 
έχει τουλάχιστον τρία τέκνα. 


Για όλες τις ανωτέρω περιπτώσεις πολυτέκνων χορηγεί¬ 
ται η ιδιότητα του πολυτέκνου για τους έχοντες τη γονική 
μέριμνα και επιμέλεια τέκνων από έναν ή περισσότερους 
γάμους, ή νομιμοποιηθέντων ή υιοθετημένων, τα οποία 
είναι άγαμα και δεν έχουν συμπληρώσει το εικοστό τρίτο 
(23ο) έτος της ηλικίας τους ή σπουδάζουν σε αναγνωρι¬ 
σμένες τριτοβάθμιες σχολές πανεπιστημιακής και τεχνο¬ 
λογικής εκπαίδευσης και αναγνωρισμένα εκπαιδευτικά 
ιδρύματα της ημεδαπής ή της αλλοδαπής ή εκπληρώνουν 
τις στρατιωτικές τους υποχρεώσεις και δεν έχουν συμπλη¬ 
ρώσει το εικοστό πέμπτο (25ο) έτος της ηλικίας τους. 

Στα τέκνα αυτά συνυπολογίζονται και αυτά με οποια¬ 
δήποτε αναπηρία σε ποσοστό εξήντα επτά τοις εκατό 
(67%) και άνω ισοβίως, ανεξαρτήτως ηλικίας και οικο¬ 
γενειακής κατάστασης. 

Τα απορφανισθέντα τέκνα αν είναι τουλάχιστον δύο, 
σε περίπτωση θανάτου και των δύο γονέων απολαμ¬ 
βάνουν τα ευεργετήματα των πολυτέκνων, υπό τους 
περιορισμούς της παρ.1 του άρθρου 6 του ν. 3454/2006. 

ΕΠΙΣΗΜΑΝΣΕΙΣ: 

1. Σε περίπτωση διαζευγμένων γονέων κ.τ.λ., απαιτεί¬ 
ται και η επιμέλεια των τέκνων με δικαστική απόφαση. 

2. Για την απόδειξη της υπηρέτησηςτης στρατιωτικής 
θητείαςτου τέκνου απαιτείται βεβαίωση υπηρεσίας από 
τη στρατιωτική Μονάδα που υπηρετεί. 

3. Για την απόδειξη της φοίτησης σε αναγνωρισμένες 
τριτοβάθμιες σχολές πανεπιστημιακής και τεχνολογικής 
εκπαίδευσης και αναγνωρισμένα εκπαιδευτικά ιδρύματα 
της ημεδαπής ή της αλλοδαπής απαιτείται βεβαίωση 
φοίτησης από αναγνωρισμένα ιδρύματα ανωτάτης εκ¬ 
παίδευσης, πανεπιστημιακής ή τεχνολογικής εκπαίδευ¬ 
σης, της ημεδαπής ή της αλλοδαπής. Τα ιδρύματα της 
αλλοδαπής πρέπει να έχουν κριθεί ως ομοταγή από το 
Δ.Ο.Α.Τ.Α.Π.. 

2. Αποδεικτικά της ιδιότητας τηςΤριτεκνίας: 

Πιστοποιητικό οικογενειακής κατάστασης από το 
Δήμο εγγραφής. 

Σύμφωνα με τις διατάξεις της παρ.1 του άρθρου 3 του 
ν. 3454/2006 στην κατηγορία των τριτέκνων ανήκουν οι 
γονείς με τρία (3) παιδιά. 

Οι παροχές χορηγούνται σε γονέα ή γονείς που έχουν 
τη γονική μέριμνα και επιμέλεια τριών παιδιών από τον 
ίδιο ή διαφορετικούς γάμους ή νομίμως αναγνωρισθέ- 
ντων ή υιοθετημένων ή εκτός γάμου γεννηθέντων, τα 
οποία είναι άγαμα και δεν έχουν συμπληρώσει το ει¬ 
κοστό τρίτο (23ο) έτος της ηλικίας τους ή φοιτούν σε 
αναγνωρισμένες τριτοβάθμιες σχολές πανεπιστημιακής 
και τεχνολογικής εκπαίδευσης και αναγνωρισμένα εκ¬ 
παιδευτικά ιδρύματα της ημεδαπής ή της αλλοδαπής 
ή εκπληρώνουν τις στρατιωτικές τους υποχρεώσεις και 
δεν έχουν συμπληρώσει το εικοστό πέμπτο (25ο) έτος 
της ηλικίας τους. 

Για ειδικότερες περιπτώσεις επί των απαραίτητων 
αποδεικτικών δείτε και τις Επισημάνσεις της παρ. 1 της 
παρούσας Ενότητας. 

3 Αποδεικτικά υποψηφίων με αναπηρία σε ποσοστό 
εξήντα επτά τοις εκατό (67%) και άνω ή πασχόντων από 
μεσογειακή αναιμία ή δρεπανοκυτταρική-μικροδρεπα- 
νοκυτταρική αναιμία ή σκλήρυνση κατά πλάκας. 

Πιστοποιητικό από ΚΕ.Π.Α. (Κέντρα Πιστοποίησης Ανα¬ 
πηρίας) σε ισχύ και γνωματεύσεις, βάσει των διατάξεων 
του άρθρου 7 του ν. 3528/2007, περί ικανότητας υποψη¬ 
φίων για εκπαιδευτικό έργο από (α) παθολόγο ή γενικό 
ιατρό και (β) ψυχίατρο, είτε του δημοσίου είτε ιδιωτών. 

4. Αποδεικτικά υποψηφίων, γονέων παιδιών με ανα¬ 
πηρία σε ποσοστό τουλάχιστον 67%. Πιστοποιητικό από 
ΚΕ.Π.Α. (Κέντρα Πιστοποίησης Αναπηρίας) σε ισχύ συνο- 
δευόμενο από πιστοποιητικό οικογενειακής κατάστασης 
από το Δήμο εγγραφής. 

ΕΠΙΣΗΜΑΝΣΕΙΣ : 

Α. Για το πιστοποιητικό οικογενειακής κατάστασης 
επιλέγονται από τον εκπ/κό τα πεδία «Δημοτική Ενό¬ 
τητα» και «Αριθμός Δημοτολογίου», προκειμένου να 
διενεργηθεί η αυτεπάγγελτη αναζήτηση από την οικεία 
Δ/νση, σύμφωνα μετην αριθ. ΔΙΑΔΠ/Α/18532/18-08-2006 
(ΦΕΚ 1309 Β713-09-2006) υπουργική απόφαση και το 
ν. 3979/2011 (ΦΕΚ 138 Α'). 

Β. Για το πιστοποιητικό της ΑΣΠΕ συμπληρώνεται από 
τον εκπ/κό το πεδίο «Αριθμός Μητρώου ΑΣΠΕ» προς 
διευκόλυνση του εκπ/κού (καθότι δεν απαιτείται οποια¬ 
δήποτε κατάθεση/αποστολή εγγράφου) στο πλαίσιο του 
ν. 3979/2011. Το αρμόδιο τμήμα της Κ.Υ. του ΥΠ.Π.Ε.Θ. 
(Γενική Γραμματεία ΥΠ.Π.Ε.Θ. - Δ/νση Διοίκησης Προσω¬ 
πικού Πρωτοβάθμιας/Δευτεροβάθμιας Εκπαίδευσης) 
θα διενεργήσει αυτεπάγγελτη αναζήτηση του εν λόγω 
πιστοποιητικού. 

Γ. Για το πιστοποιητικό από ΚΕ.Π.Α. συμπληρώνονται 
από τον εκπ/κό τα πεδία «Αριθμός Μητρώου ΚΕΠΑ» και 
«Αριθμός Επιτροπής», προκειμένου να διενεργηθεί η 
αυτεπάγγελτη αναζήτηση από το αρμόδιο Τμήμα της 
Κ.Υ. του ΥΠ.Π.Ε.Θ. (Γενική Γραμματεία ΥΠ.Π.Ε.Θ. - Δ/νση 
Διοίκησης Προσωπικού Πρωτοβάθμιας/Δευτεροβάθμι- 
ας Εκπαίδευσης) προς διευκόλυνση του εκπ/κού (καθότι 
δεν απαιτείται οιαδήποτε κατάθεση/αποστολή εγγρά¬ 
φου) στο πλαίσιο του ν. 3979/2011. 

Σύμφωνα με το άρθρο 6 παρ. 7 «Κέντρο Πιστοποίησης 
Αναπηρίας» του ν. 3863/2010 (ΦΕΚ 115 Α') όπως τροπο¬ 
ποιήθηκε με την παρ. 2 του ν. 3966/2011 (ΦΕΚ 170 Α') 
και αντικαταστάθηκε με την παρ. 2 του άρθρου 17 του 
ν. 4058/2012 (ΦΕΚ 63 Α'), εκτός του Πιστοποιητικού 
ΚΕ.Π.Α. γίνονται δεκτά και πιστοποιητικά, σε ισχύ, από 
τις κάτωθι Υγειονομικές Επιτροπές: 

1. Ανώτατη Υγειονομική Επιτροπή Στρατού (Α.Σ.Υ.Ε.) 

2. Ανώτατη Υγειονομική Επιτροπή Ναυτικού (Α.Ν.Υ.Ε.), 

3. Ανώτατη Υγειονομική Επιτροπή Αεροπορίας (Α.Α.Υ.Ε.) 

4. Ανώτατη Υγειονομική Επιτροπή της Ελληνικής Αστυ¬ 
νομίας και 

5. Ανώτατη Υγειονομική Επιτροπή του Πυροσβεστικού 
Σώματος. 

Ελλείψει των ανωτέρω πιστοποιητικών, κατ' εξαίρεση 
και στο πλαίσιο της παρούσας πρόσκλησης, γίνονται 
δεκτές βεβαιώσεις πιστοποίησης ποσοστού αναπηρίας 
που έχουν εκδοθεί από τις Α/θμιες υγειονομικές επι¬ 
τροπές των νομαρχιών, της περιφέρειας ή των φορέων 
κοινωνικής ασφάλισης οι οποίες λειτουργούσαν μέχρι 
την έναρξη ισχύοςτων ΚΕΠΑ (01-09-2011), αν πρόκειται 
για επ' αόριστον κρίση ή άλλως μέχρι την ημερομηνία 
που λήγει η ισχύς τους, αλλά οι υποψήφιοι οφείλουν 


να προσκομίσουν πιστοποιητικό από Κ.Ε.Π.Α. κατά την 
πρόσληψή τους. 

Δεν γίνονται δεκτά όσα εκ των εν λόγω πιστοποιητι¬ 
κών, χαρακτηρίζουν την πάθηση ως «χρόνια», χωρίς να 
αναφέρεται ρητά η επ' αόριστον (η η εφ' όρου ζωής) 
ισχύς τους η η ισχύς τους έχει λήξει. 

Σημειώνεται ότι, στην περίπτωση που απαιτείται η 
υποβολή πρόσθετων δικαιολογητικών (βλ. παρακάτω), 
όπως π.χ. πιστοποιητικά της Ανώτατης Υγειονομικής Επι¬ 
τροπής Στρατού ή δικαιολογητικών για την απόδειξη 
γονικής μέριμνας και επιμέλειας τέκνων, αυτά υποβάλλο¬ 
νται είτε με κατάθεση είτε με αποστολή με ηλεκτρονικό 
ταχυδρομείο (θ-ιτιθΜ) στην οικεία Δ/νση Εκπ/σης. 

ΓΕΝΙΚΗ ΕΠΙΣΗΜΑΝΣΗ (επί των παρ. 1, 2, 3 και 4 της 
παρούσας Ενότ.): Οι ιδιότητες της πολυτεκνίας, τριτε- 
κνίας και αναπηρίας πρέπει να συντρέχουν και κατά το 
χρόνο πρόσληψης. 

5 Αποδεικτικά/Βεβαιώσεις εκπαιδευτικής προϋπηρε¬ 
σίας που έχει προσφερθεί σε Δομές Ειδικής Αγωγής και 
Εκπαίδευσης: 

Κατατίθενται ή αποστέλλονται με ηλεκτρονικό ταχυ¬ 
δρομείο (θ-ιύιβΝ) στην οικεία Δ/νση Εκπ/σης. 

α. Στις διατάξεις της παρ. 6 του άρθρου 9 του ν. 
3391/2005 (ΦΕΚ 240 Α'), που αντικατέστησαν την παρ. 
1 β του άρθρου 5 του ν. 3194/2003 (ΦΕΚ 267 Α') ορίζεται 
ότι ιδιωτικοί εκπαιδευτικοί, που απολύονται αποκλει¬ 
στικά και μόνο για κατάργηση των ιδιωτικών σχολικών 
μονάδων, τάξεων ή τμημάτων ή με καταγγελία της 
σύμβασης εργασίας, εφόσον συμπληρώνουν στην ίδια 
σχολική μονάδα κατά την ημέρα της απόλυσης συνεχή 
υπηρεσία τουλάχιστον δύο σχολικών ετών με πλήρες 
εβδομαδιαίο ωράριο ή με αναγωγή αυτού στο υποχρεω¬ 
τικό και με σειρά που εξαρτάται από το χρόνο αυτήςτης 
υπηρεσίας, εγγράφονται στους πίνακες αναπληρωτών 
και ωρομίσθιων εκπαιδευτικών της παρ. 5 του άρθρου 
6 του ν. 3255/2004. Δεν προσμετράται για την εγγραφή 
τους στους πίνακες αυτούς τυχόν προϋπηρεσία τους στη 
δημόσια εκπαίδευση, προηγούμενη της ιδιωτικής, με 
οποιαδήποτε σχέση και αν παρασχέθηκε. Δυνατότητα 
εγγραφής στους πίνακες αυτούς δεν έχουν οι ιδιωτικοί 
εκπαιδευτικοί των οποίων η σχέση εργασίας λύεται λόγω 
παραίτησης. 

Οι κατά τα ανωτέρω ιδιωτικοί εκπαιδευτικοί καταθέτουν: 

(α) Βεβαίωση προϋπηρεσίας (συγκεντρωτική) από 
την οικεία Δ/νση Εκπ/σης στην οποία ανήκει το ιδιωτικό 
σχολείο, όπου θα αναγράφονται τα χρονικά διαστήματα 
κατά τα οποία παρασχέθηκε η προϋπηρεσία, καθώς και 
το ωράριο εβδομαδιαίας διδασκαλίας τους. 

(β) Έγγραφο απόλυσης της οικείας Δ/νσης Εκπ/σης, 
στο οποίο θα αναγράφεται η πράξη-απόφαση της κα- 
τάργησης-αναστολής σχολικής μονάδας κ.λπ. ή της κα¬ 
ταγγελίας σύμβασης. 

(γ) Υπεύθυνη Δήλωση του άρθρου 8 του ν. 1599/1986, 
στην οποία θα δηλώνεται με ποια από τις δύο προϋπηρε¬ 
σίες (ιδιωτική ή δημόσια) επιθυμούν να ενταχθούν στους 
πίνακες αναπληρωτών και ωρομισθίων σε περίπτωση 
που διαθέτουν και τις δύο προϋπηρεσίες. Επίσης θα δη¬ 
λώνεται ότι δεν εργάζονται σε άλλη σχολική μονάδα του 
ίδιου ή άλλου ιδιοκτήτη ιδιωτικού σχολείου. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 313/13.04.2017 


ΕΠΙΣΗΜΑΝΣΕΙΣ: 

1. Οι εκπαιδευτικοί οι οποίοι έχουν προσκομίσει κατά 
το παρελθόν τα ανωτέρω αποδεικτικά/δικαιολογητικά 
ιδιωτικής προϋπηρεσίας, και η προϋπηρεσία αυτή εμ¬ 
φανίζεται στο ΟΠΣΥΔ (αρχική σελίδα, επιλογή Φάκελος 
-> καρτέλα Συνολικά Μόρια), δεν απαιτείται να προσκο¬ 
μίσουν εκ νέου τα ανωτέρω αποδεικτικά. 

2. Οι εκπαιδευτικοί οι οποίοι έχουν προσκομίσει, κατά το 
περσινό σχολ. έτος 2015-16 τα ανωτέρω αποδεικτικά/δι- 
καιολογητικά ιδιωτικής προϋπηρεσίας, και η προϋπηρεσία 
αυτή (ή μέρος αυτής) δεν εμφανίζεται στο ΟΠΣΥΔ (αρχι¬ 
κή σελίδα, επιλογή Φάκελος -> καρτέλα Συνολικά Μόρια) 
λόγω μη συμπλήρωσης των προϋποθέσεων του νόμου 
κατά το χρόνο υποβολής τους, δεν απαιτείται να προσκο¬ 
μίσουν, εκ νέου, τα ανωτέρω αποδεικτικά, αλλά πρέπει 
αφενός να καταχωρίσουν Αίτημα αλλαγής στοιχείων - προ¬ 
ϋπηρεσίας - στο ΟΠΣΥΔ (βλ. Σημαντική Επισήμανση στο 
Μέρος Α'-Κεφ. Β'- Ενότ. 2 - παρ. 1), αφετέρου να επικοινω¬ 
νήσουν με το αρμόδιο Τμήμα της Κ.Υ. του ΥΠ.Π.Ε.Θ. (Γενι¬ 
κή Γραμματεία ΥΠ.Π.Ε.Θ. - Δ/νση Διοίκησης Προσωπικού 
Πρωτοβάθμιας/Δευτεροβάθμιας Εκπαίδευσης), προκει- 
μένου να επιβεβαιώσουν την ύπαρξη των αποδεικτικών/ 
δικαιολογητικών αυτών στο αρμόδιο Τμήμα. 

β. Εκπαιδευτική προϋπηρεσία σε δομές ΕΑΕ κρατών- 
μελών Ε.Ε.: 

Βεβαίωση πρόσληψης από τον αρμόδιο/αρμόδιους 
φορείς οι οποίοι τελούν υπό τη διοικητική εποπτεία του 
αρμόδιου, σε κάθε κράτος, Υπουργείου και συνοδευόμε- 
νη από επίσημη μετάφραση στην οποία να αναγράφεται: 

• ότι τα σχολεία πρόσληψης ανήκουν στη δημόσια 
Ειδική Εκπαίδευση 

• η ακριβής διάρκεια του διδακτικού έτους 

• τα ακριβή χρονικά διαστήματα κατά τα οποία παρα¬ 
σχέθηκε η ανωτέρω προϋπηρεσία 

• η εργασιακή σχέση με την οποία αποκτήθηκε η ανα- 
φερόμενη στα παραστατικά προϋπηρεσία 

■ το υποχρεωτικό ωράριο διδασκαλίας του μονίμου, 
αναπληρωτή ή ωρομίσθιου εκπαιδευτικού 

• οι ώρες απασχόλησης ανά μήνα για τους ωρομίσθι¬ 
ους εκπαιδευτικούς και 

• ο φορέας πρόσληψης και το Υπουργείο στη διοικη¬ 
τική εποπτεία του οποίου ανήκει 

Σύμφωνα με την αριθμ. 360/2011 γνωμοδότηση της 
Ολομέλειας του Νομικού συμβουλίου του Κράτους, η 
οποία έχει γίνει δεκτή από την Υπουργό Παιδείας, προ¬ 
ϋπηρεσία που έχει αποκτηθεί σε δημόσια σχολεία των 
κρατών μελών της Ευρωπαϊκής Ένωσης, με τους κατά 
περίπτωση όρους και προϋποθέσεις που ορίζονται από 
την οικεία νομοθεσία, δύναται να αναγνωριστεί ως προ- 
ϋπηρεσία για την ένταξη στους πίνακες αναπληρωτών 
και ωρομισθίων ακόμα και αν έχει προσφερθεί πριν από 
την ημερομηνία της ακαδημαϊκής/επαγγελματικής ανα¬ 
γνώρισης στην ημεδαπή του αλλοδαπού τίτλου, με την 
επιφύλαξη των οριζομένων στις διατάξεις της παρ. 2 του 
άρθρου 9 του ν. 3848/2010. 

ΕΠΙΣΗΜΑΝΣΕΙΣ επί των προϋπηρεσιών (της παρούσης 
παρ. 4): 

1. Δεν απαιτείται, εκ νέου, κατάθεση βεβαιώσεων για 
προϋπηρεσίες ήδη καταχωρισμένες στο ΟΠΣΥΔ (αρχική 
σελίδα, επιλογή Φάκελος -> καρτέλα Συνολικά Μόρια). 


2. Σε κάθε περίπτωση από τις βεβαιώσεις θα προκύπτει 
ότι πρόκειται για εκπαιδευτική προϋπηρεσία η οποία έχει 
αποκτηθεί σε δομές της ΕΑΕ. 

ΓΕΝΙΚΕΣ ΕΠΙΣΗΜΑΝΣΕΙΣ για το σύνολο των δικαιολο- 
γητικών του παρόντος Κεφαλαίου: 

Α.Τίτλοι,πιστοποιητικά και βεβαιώσειςτης ημεδαπής: 

Δημόσια έγγραφα ημεδαπής, δηλαδή έγγραφα που 
έχουν εκδοθεί από υπηρεσίες και φορείς του δημόσιου 
και του ευρύτερου δημόσιου τομέα (π.χ. τίτλοι σπουδών - 
άδειες - πιστοποιητικά - βεβαιώσεις κ.λπ.), υποβάλλονται 
και γίνονται υποχρεωτικά αποδεκτά σε ευκρινή φωτο¬ 
αντίγραφα των πρωτοτύπων εγγράφων ή των ακριβών 
αντιγράφων τους 

Β. Τίτλοι, πιστοποιητικά και βεβαιώσεις της αλλοδαπής: 

Τίτλοι, πιστοποιητικά και βεβαιώσεις της αλλοδαπής 
πρέπει να είναι επίσημα μεταφρασμένα στην ελληνική 
γλώσσα. Η επίσημη μετάφραση τους γίνεται από αρμό¬ 
δια κατά νόμο αρχή του Υπουργείου Εξωτερικών ή την 
Πρεσβεία ή το Προξενείο της ξένης χώρας στην Ελλάδα 
ή από δικηγόρο ή από άμισθο ερμηνέα διορισμένο βάσει 
του ν. 148/26.12.1913/0102.1914. Ειδικώς, όμως, μετά 
τον νέο «Κώδικα Δικηγόρων» [άρθρο 36, ν. 4194/2013 
(ΦΕΚ 208/27.09.2013 τ.Α')], από την 27-09-2013 και μετά, 
η μετάφραση ξενόγλωσσου εγγράφου από δικηγόρο 
γίνεται δεκτή μόνον εφόσον ο δικηγόρος βεβαιώνει ότι 
ο ίδιος έχει επαρκή γνώση της γλώσσας από και προς 
την οποία μετέφρασε. 

Τα ανωτέρω (τίτλοι, πιστοποιητικά και βεβαιώσεις) 
γίνονται υποχρεωτικά αποδεκτά σε ευκρινή φωτοαντί¬ 
γραφα από αντίγραφα εγγράφων που έχουν εκδοθεί από 
αλλοδαπές αρχές και έχουν επικυρωθεί από δικηγόρο. 

Γ. Στις διατάξεις του άρθρου 1 της αριθ. ΔΙΑΔΠ/ 
Φ.Α.2.1/24247/03.09.2013 (ΑΔΑ: ΒΛ9ΓΧ-ΚΜΞ) κοινής 
υπουργικής απόφασης (ΦΕΚ 2255/11.09.2013 τ.Β') ορί¬ 
ζονται τα δικαιολογητικά τα οποία εκδίδονται από τις 
Υπηρεσίες του Υπουργείου Παιδείας και μπορούν να 
αναζητηθούν αυτεπάγγελτα από τιςΔ/νσεις Α/θμιας και 
Β/θμιας Εκπ/σης (βεβαιώσεις προϋπηρεσίας κτλ). Επί¬ 
σης από τις διατάξεις της αριθ. 2458/22.02.2005 κοινής 
υπουργικής απόφασης (ΦΕΚ 267/01.03.2005 τ.Β'), όπως 
τροποποιήθηκε με την αριθ. 92605 οικ/20.09.2005 (ΦΕΚ 
1334/21.09.2005 τ.Β') ορίζεται η αυτεπάγγελτη αναζή¬ 
τηση της καταφατικής ή αρνητικής δήλωσης της Υπη¬ 
ρεσίας Ποινικού Μητρώου από την Δημόσια Υπηρεσία 
έκδοσης της τελικής διοικητικής πράξης. 

Δ. Μετά το πέρας της προθεσμίας υποβολής αιτήσεων 
δεν είναι επιτρεπτή η τροποποίηση στοιχείων/πεδίων 
του φακέλου του εκπ/κού που αποτελούν κριτήρια κατά¬ 
ταξης ή και πρόσληψης του, κατά τις κείμενες διατάξεις, 
και σχετικά δικαιολογητικά δεν γίνονται δεκτά. 

ΠΑΡΑΤΗΡΗΣΗ ΕΠΙ ΤΩΝ ΠΡΟΣΚΟΜΙΖΟΜΕΝΩΝ ΔΙΚΑΙ- 
ΟΛΟΓΗΤΙΚΩΝ: 

Σε περίπτωση κατάθεσης φωτοαντιγράφων, οι Δ/ 
νοείς Εκπ/σης στις οποίες κατατέθηκαν αυτά, υποχρε- 
ούνται να διενεργούν δειγματοληπτικό έλεγχο προκει- 
μένου να εξακριβώσουν την ακρίβεια των στοιχείων 
που αναγράφονται σε αυτά, σε ποσοστό τουλάχιστον 
πέντε τοις εκατό (5%), ιδίως ζητώντας τη συνδρομή των 
υπηρεσιών ή των φορέων που εξέδωσαν τα πρωτότυπα. 







Τεύχος Β' 1313/13.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Τα αποτελέσματα αυτού του ελέγχου θα κοινοποιούνται στην καθ' ύλην αρμόδια οργανική μονάδα του Υπουργείου 
Εσωτερικών και Διοικητικής Ανασυγκρότησης και στις Δ/νσεις Διοίκησης Προσωπικού Α/θμιας και Β/θμιας Εκπ/ 
σης της Κ.Υ. του Υπουργείου Παιδείας 

Ενότητα 4. Γενικές οδηγίες προς τις Δ/νσεις Εκπ/σης (αποστολής δικαιολογητικών). 

1. Οι Προϊστάμενοι των Διευθύνσεων καλούνται να επιληφθούν του αυστηρού και ενδελεχούς ελέγχου της 
διαδικασίας που περιγράφεται στην παρούσα πρόσκληση, ήτοι της παραλαβής, του ελέγχου, της αυτεπάγγελτης 
αναζήτησης και της προώθησης/αποστολής (εφόσον απαιτείται) των δικαιολογητικών. 

2. Προκειμένου να ολοκληρωθεί ομαλά και χωρίς καθυστερήσεις η σύνταξη των πινάκων, παρακαλούνται οι Δι¬ 
ευθύνσεις Εκπαίδευσης να αποστέλλουν μόνο με ηλεκτρονικό ταχυδρομείο (θ-γπβΜ), στην αρμόδια Υπηρεσία της 
Κεντρικής Υπηρεσίας του Υπουργείου Παιδείας, Έρευνας και Θρησκευμάτων, αυθημερόν και καθ' όλη τη διάρκεια 
υποβολής των αιτήσεων το σύνολο των ημερησίωςυποβληθέντων κάτωθι δικαιολογητικών, κατά περίπτωση, δια¬ 
τηρώντας ταυτόχρονα στην Υπηρεσία τους όλα τα υποβληθέντα δικαιολογητικά για ενδεχόμενη μελλοντική χρήση: 

Στη Δ/νση Διοίκησης Προσωπικού Π.Ε.,Τμήμα Α' [γιατους κλάδους ΠΕ61, ΠΕ71, ΠΕ60 και ΠΕ70), στη δ/νση ηλε¬ 
κτρονικού ταχυδρομείου (θ-ιύιβΝ): 3.ς1ίΚ@ιτ)ίηθάυ.9ον.9ΐ'] και στη Δ/νση Διοίκησης Προσωπικού Δ.Ε, Τμήμα Α' (για 
τους λοιπούς κλάδους), στη δ/νση ηλεκτρονικού ταχυδρομείου (θ-ιτίθίΙ): ΐ09ράθ1 @ιτιίηθάυ.9ον.9Γ], ομαδοποιημένα 
κατά κλάδο, και σε ξεχωριστά αρχεία ανά εκπ/κο και αποδεικτικό ιδιότητας: 

ί. Δικαιολογητικά πτυχιούχων εκπαιδευτικών ιδρυμάτων του εξωτερικού, οι οποίοι δεν υπέβαλαν αίτηση αναπλη- 
ρωτή/ωρομισθίου κατά τα σχολικά έτη 2012-2013,2013-2014,2014-2015 και 2015-16. (βλ. σχετικά Κεφ. Γ, Ενότητα 3) 

Μ. Αποδεικτικά Παιδαγωγικής και Διδακτικής Επάρκειας, για εκπ/κούς οι οποίοι δεν υπέβαλαν τα εν λόγω αποδει¬ 
κτικά κατά την αίτηση αναπληρωτή/ωρομισθίουτων σχολικών ετών 2012-2013,2013-2014,2014-2015 ή 2015-16. 

Μί. Εκ των αποδεικτικών πολυτεκνίας, τριτεκνίας και αναπηρίας τέκνου με ποσοστό αναπηρίας 67% και άνω θα 
πρέπει να αποστέλλεται το πιστοποιητικό οικογενειακής κατάστασης (το οποίο θα έχει αυτεπάγγελτα αναζητηθεί 
από την - «οικεία» - Δ/νση Εκπ/σης). 

ίν. Αποδεικτικά Αναπηρίας του εκπ/κού (ομόζυγη μεσογειακή αναιμία, δρεπανοκυτταρική αναιμία, μικροδρε- 
πανοκυτταρική αναιμία, σκλήρυνση κατά πλάκας) ή των τέκνων του εκπ/κού (αναπηρία άνω του 67%) πέραν των 
πιστοποιητικών ΚΕΠΑ (τα οποία αναζητούνται από την Κ.Υ. του ΥΠΠΕΘ, Δ/νση Διοίκησης Προσωπικού Π.Ε./Δ.Ε., με 
χρήση του αριθμού Μητρώου ΚΕΠΑ και του αριθμού Υγειονομικής Επιτροπής), βλ. (Μέρος Α’, Κεφ. Γ. Ενότητα 3, παρ. 3) 

ν. Αποδεικτικά Προϋπηρεσίας που δεν έχει καταχωριστεί ήδη στο ΟΠΣΥΔ, πλην αποδεικτικών της δημόσιας 
προϋπηρεσίας της ημεδαπής του σχολικού έτους 2016-2017 (βλ. Επισήμανση στην Ενότ. 2 - Κεφ. Β - Μέρος Α’). 

ΕΠΙΣΗΜΑΝΣΕΙΣ προς τις Δ/νσεις Εκπ/σης: 

1. Σε κάθε συγκεντρωτικό ηλεκτρονικό μήνυμα (θ-ιηθίΙ), που θα αποστέλλεται από τις οικείες Δ/νσεις Εκπ/σης με 
συνημμένα τα δικαιολογητικά των εκπ/κων, θα αναφέρεται στο κυρίως σώμα του κειμένου του (χωρίς να απαιτείται 
διαβιβαστικό έγγραφο), πίνακας με τα στοιχεία των εκπ/κων σύμφωνα με το ακόλουθο παράδειγμα: 


ΠΙΝΑΚΑΣ ΑΠΟΣΤΕΛΛΟΜΕΝΩΝ ΔΙΚΑΙΟΛΟΓΗΤΙΚΩΝ 

Α/Α 

ΕΠΩΝΥΜΟ 

ΟΝΟΜΑ 

ΑΦΜ 

ΚΛΑΔΟΣ 

ΠΡΟΣΚΛΗΣΗ 

ΑΠΟΔΕΙΚΤΙΚΟ 

ΑΡΙΘ. ΑΡΧΕΙΩΝ 

1 

ΓΕΩΡΓΙΟΥ 

ΜΑΡΙΑ 

123456789 

ΠΕ70 

ΕΑΕ 

πτυχίο εξωτ., τριτεκνία 

2 


2. Κάθε επισυναπτόμενο αρχείο θα αναγράφει στον 
τίτλο του το Επώνυμο του εκπ/κού, τον κλάδο του και 
την ιδιότητα που αφορά το αποστελλόμενο αποδεικτικό, 
π.χ. ΓΕΩΡΓΙΟΥ ΠΕ70-ΤΡΙΤΕΚΝΙΑ.ράί 

3. Δικαιολογητικά τα οποία είτε δεν αφορούν την 
παρούσα πρόσκληση είτε δεν ζητούνται να αποστα¬ 
λούν, κατά τα ανωτέρω, κρατούνται στις οικείες Δ/νσεις 
Εκπ/σης σε ηλεκτρονική μορφή για ενδεχόμενη μελλο¬ 
ντική χρήση. 

Υπενθυμίζεται, τέλος, ότι στο φάκελο του εκπαιδευτι¬ 
κού στο Ο.Π.ΣΥ.Δ. υπάρχει καρτέλα «Προσόντα Ειδικής 
Αγωγής», όπου καταχωρίζονται οι διδακτορικοί τίτλοι με 
πληκτρολόγηση, ενώ για τους μεταπτυχιακούς τίτλους 
έχει δημιουργηθεί σχετική αναπτυσσόμενη λίστα προς 
επιλογή, με δυνατότητα εισαγωγής νέων τίτλων. Υπενθυ¬ 
μίζεται, τέλος, ότι το σύνολο των δικαιολογητικών που 
αφορούν σε διδακτορικούς ή μεταπτυχιακούς τίτλους 
που υποβάλλονται νια πρώτη φορά, ακόμα και αν οι ίδιοι 
τίτλοι έχουν υποβληθεί κατά το παρελθόν από άλλους 
υποψηφίους, αποστέλλονται σε ηλεκτρονική μορφή για 


εξέταση συνάφειας στο Ινστιτούτο Εκπαιδευτικής Πολι¬ 
τικής, στη διεύθυνση: 5γη3ίθί3@ίθρ.θάυ.9ΐ', (βλ. ΜΕΡΟΣ 
Α' - ΚΕΦΑΛΑΙΟ Γ 1 - Ενότητα 2. ΒΑΣΙΚΑ ΔΙΚΑΙΟΛΟΓΗΤΙΚΑ 
της παρούσης και αριθμ. 106685/Δ3/29-6-2016 (ΦΕΚ 
2087/Β/7-7-2016) υπουργικής απόφασης). 

ΜΕΡΟΣ Β': ΚΑΤΑΡΤΙΣΗ ΠΙΝΑΚΩΝ 
Σύμφωνα με τις διατάξεις της αριθμ. 61048/Ε2/ 
7-4-2017 (ΦΕΚ 1239/τ.Β710.4.2017) υπουργικής από¬ 
φασης με θέμα «Ρύθμιση θεμάτων πρόσληψης αναπλη¬ 
ρωτών και ωρομίσθιων εκπαιδευτικών στις δομές της 
Ειδικής Αγωγής και Εκπαίδευσης»: 

«Άρθρο 2 

Κριτήρια Ένταξης 

Για την κατάταξη των εκπαιδευτικών ΕΑΕ της Πρωτο¬ 
βάθμιας και Δευτεροβάθμιας Εκπαίδευσης καταρτίζονται 
Κύριοι και Επικουρικοί πίνακες κατάταξης, στους οποίους 
εντάσσονται οι εκπαιδευτικοί όλων των προβλεπομένων 
από τις ισχύουσες διατάξεις κλάδων, με τα παρακάτω 
κριτήρια: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 313/13.04.2017 


1. Κριτήρια ένταξης στους Κύριους πίνακες: 

α) Διδακτορικό δίπλωμα στην ΕΑΕ ή στη Σχολική Ψυ¬ 
χολογία, με βασικές σπουδές σε Α.Ε.Ι. της ημεδαπής ή 
με αναγνωρισμένο ως ισότιμο και αντίστοιχο πτυχίο της 
αλλοδαπής. 

β) Μεταπτυχιακό τίτλο σπουδών στην ΕΑΕ ή στη Σχο¬ 
λική Ψυχολογία, με βασικές σπουδές σε Α.Ε.Ι. της ημε¬ 
δαπής ή με αναγνωρισμένο ως ισότιμο και αντίστοιχο 
πτυχίο της αλλοδαπής. 

γ) Για τους κλάδους ΠΕ61 και ΠΕ71, πτυχίο Παιδαγωγι¬ 
κού Τμήματος Ειδικής Αγωγής ή Τμήματος Εκπαιδευτικής 
και Κοινωνικής Πολιτικής με κατεύθυνση την εκπαίδευση 
ατόμων με αναπηρία ή ειδικές ανάγκες. 

δ) Πτυχίο διετούς μετεκπαίδευσης στην ΕΑΕ των Διδα¬ 
σκαλείων της ημεδαπής ή αναγνωρισμένο ως ισότιμο και 
αντίστοιχο πτυχίο της αλλοδαπής, με βασικές σπουδές 
σε Α.Ε.Ι. της ημεδαπής ή με αναγνωρισμένο ως ισότιμο 
και αντίστοιχο πτυχίο της αλλοδαπής. 

ε) Πτυχίο Α.Ε.Ι. της ημεδαπής ή αναγνωρισμένο ως 
ισότιμο και αντίστοιχο πτυχίο της αλλοδαπής με του¬ 
λάχιστον πενταετή αποδεδειγμένη προϋπηρεσία (50 
μήνες) στην ΕΑΕ. 

στ) Για τον κλάδο Π Ε11, πέραν των όσων ορίζονται στις 
περ. α, β, δ και ε, πτυχίο ΤΕΦΑΑ των Πανεπιστημίων της 
ημεδαπής ή αναγνωρισμένο ως αντίστοιχο και ισότιμο 
πτυχίο της αλλοδαπής με κύρια ειδικότητα την «ΕΑΕ» ή 
την «Ειδική Φυσική Αγωγή» ή την «Ειδική Φυσική Αγωγή- 
Θεραπευτική Γυμναστική» ή την «Προσαρμοσμένη Φυσι¬ 
κή Αγωγή» ή την «Προσαρμοσμένη Κινητική Αγωγή» ή την 
«Άσκηση σε χρόνιες παθήσεις και Αναπηρία», 

2. Κριτήρια ένταξης στους Επικουρικούς πίνακες: 

α) Πιστοποιητικό παρακολούθησης σεμιναρίων ετήσι¬ 
ας επιμόρφωσης - εξειδίκευσης στην ΕΑΕ από Πανεπι¬ 
στήμια ή από αναγνωρισμένους κρατικούς φορείς που 
εποπτεύονται από το Υπουργείο Παιδείας, Έρευνας και 
Θρησκευμάτων, αποδεδειγμένης διάρκειας τουλάχιστον 
τετρακοσίων (400) ωρών. 

β) Προϋπηρεσία τουλάχιστον ενός διδακτικού έτους 
(10 μήνες) σε δομές και προγράμματα ΕΑΕ. 
γ) Γονείς παιδιών με ποσοστό αναπηρίας 67% και άνω. 

Άρθρο 3 

Κριτήρια κατάταξης και μοριοδότησης 

Η μοριοδότηση των εκπαιδευτικών ΕΑΕ της Πρωτο¬ 
βάθμιας και Δευτεροβάθμιας Εκπαίδευσης στους Κύρι¬ 
ους και Επικουρικούς πίνακες κατάταξης, γίνεται με τα 
παρακάτω κριτήρια: 

1. Κριτήρια κατάταξης και μοριοδότησης στους Κύ¬ 
ριους πίνακες: 

Α. Ακαδημαϊκά κριτήρια: 

α) Διδακτορικό δίπλωμα στην ΕΑΕ ή στη Σχολική Ψυ¬ 
χολογία, έξι (6) μονάδες, 

β) Μεταπτυχιακός τίτλος σπουδών στην ΕΑΕ ή στη 
Σχολική Ψυχολογία, τέσσερις (4) μονάδες, 
γ) Για τους κλάδους ΠΕ61 και ΠΕ71, πτυχίο Παιδαγωγι¬ 
κού Τμήματος Ειδικής Αγωγής ή Τμήματος Εκπαιδευτικής 
και Κοινωνικής Πολιτικής με κατεύθυνση την εκπαίδευση 
ατόμων με αναπηρία ή ειδικές ανάγκες, πέντε (5) μονάδες, 
δ) Τίτλος διετούς μετεκπαίδευσης στην ΕΑΕ στα Δι¬ 


δασκαλεία της ημεδαπής ή ισότιμου της αλλοδαπής, 
τέσσερις (4) μονάδες. 

ε) Για τον κλάδο ΠΕ11, κύρια ειδικότητα «ΕΑΕ» ή «Ειδι¬ 
κή Φυσική Αγωγή» ή «Ειδική Φυσική Αγωγή-Θεραπευτι- 
κή Γυμναστική» ή «Προσαρμοσμένη Φυσική Αγωγή» ή 
«Προσαρμοσμένη Κινητική Αγωγή» ή «Άσκηση σε χρό¬ 
νιες παθήσεις και Αναπηρία», δύο (2) μονάδες. 

Στις περιπτώσεις που υποψήφιος είναι κάτοχος πε¬ 
ρισσοτέρων του ενός προσόντων των ανωτέρω περι¬ 
πτώσεων μοριοδοτείται μόνο ο τίτλος που προσδίδει 
τη μεγαλύτερη μοριοδότηση. 

στ) Ειδικά για τους καταταγέντες με πενταετή προϋπη¬ 
ρεσία (50 μήνες) στην ΕΑΕ, χωρίς την κατοχή κάποιου εκ 
των αναφερομένων στις ανωτέρω περιπτώσεις α έως ε 
προσόντων, πιστοποιητικό παρακολούθησης σεμιναρίων 
ετήσιας επιμόρφωσης - εξειδίκευσης στην ΕΑΕ από Πανε¬ 
πιστήμια ή από αναγνωρισμένους κρατικούς φορείς που 
εποπτεύονται από το Υπουργείο Παιδείας, Έρευνας και 
Θρησκευμάτων, αποδεδειγμένης διάρκειας τουλάχιστον 
τετρακοσίων (400) ωρών, πέντε δέκατα (0,5) της μονάδας. 

Β. Προϋπηρεσία: 

Για κάθε μήνα πραγματικής εκπαιδευτικής προϋπη¬ 
ρεσίας στον οικείο κλάδο, η οποία αποκτήθηκε κατόπιν 
πρόσληψης στην ειδική αγωγή και εκπαίδευση, είκοσι 
πέντε εκατοστά (0,25) της μονάδας. 

Επισήυανση: Οι προϋπηρεσίες που θα πραγματο¬ 
ποιούνται από το σχολικό έτος 2017-18 και εφεξής σε 
σχολικές μονάδες χαρακτηρισμένες ως δυσπρόσιτες, 
σύμφωνα με τις οικείες διατάξεις, θα προσμετρούνται 
στο διπλάσιο. 

Γ. Κοινωνικά κριτήρια: 

α) Η αναπηρία 67% και άνω εφόσον η αναπηρία δεν 
οφείλεται σε κανένα ποσοστό σε ψυχικές διαταραχές ή η 
πάθηση από ομόζυγη μεσογειακή αναιμία ή σκλήρυνση 
κατά πλάκας ή δρεπανοκυτταρική -μικροδρεπανοκυττα- 
ρική αναιμία, επτά (7) μονάδες. 

β) Η αναπηρία 67% και άνω ενός ή περισσοτέρων τέ¬ 
κνων, επτά (7) μονάδες. 

Απαραίτητες προϋποθέσεις είναι η ύπαρξη σχετικής 
πιστοποίησης σύμφωνα με τις ισχύουσες διατάξεις και οι 
υποψήφιοι να είναι ικανοί για εκπαιδευτικό έργο, σύμφω¬ 
να μετά ισχύοντα κάθε φορά στον δημοσιοϋπαλληλικό 
κώδικα. 

γ) Οι πολύτεκνοι υπό την έννοια του άρθρου 6 παρ. 
1 και 2 του ν. 3454/2006 (ΦΕΚ 75 Α'), επτά (7) μονάδες. 

δ) Η ύπαρξη τριών τέκνων υπό την έννοια του άρθρου 
3, παρ. 1 του ν. 3454/2006, τρεις (3) μονάδες. 

Σε περίπτωση που στον ίδιο υποψήφιο συντρέχουν 
περισσότερα του ενός έκτων ανωτέρω κοινωνικών κρι¬ 
τηρίων μοριοδοτείται μόνο το κριτήριο που προσδίδει 
τη μεγαλύτερη μοριοδότηση. 

2. Κριτήρια κατάταξης και μοριοδότησης στους Επι¬ 
κουρικούς πίνακες: 

Α. Ακαδημαϊκά κριτήρια: 

Πιστοποιητικό παρακολούθησης σεμιναρίων ετήσιας 
επιμόρφωσης - εξειδίκευσης στην ΕΑΕ από Πανεπιστήμια 
ή από αναγνωρισμένους κρατικούς φορείς που εποπτεύ¬ 
ονται από το Υπουργείο Παιδείας, Έρευνας και Θρησκευ¬ 
μάτων, αποδεδειγμένης διάρκειας τουλάχιστον τετρακο¬ 
σίων (400) ωρών, πέντε δέκατα (0,5) της μονάδας. 





Τεύχος Β' 1313/13.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Β. Προϋπηρεσία: 

Η προϋπηρεσία μοριοδοτείται σύμφωνα με την υπο- 
παρ. Β’ της παρ. 1 του παρόντος. 

Γ. Κοινωνικά κριτήρια: 

Τα κοινωνικά κριτήρια μοριοδοτούνται σύμφωνα με 
την υποπαρ. Γ 1 της παρ. 1 του παρόντος. 

Άρθρο 4 

Ειδικότερα Θέματα 

1. Οι υποψήφιοι αναπληρωτές εκπαιδευτικοί Πρωτο¬ 
βάθμιας και Δευτεροβάθμιας Εκπαίδευσης κατατάσσο¬ 
νται στους Κύριους και Επικουρικούς Πίνακες με βάση 
το σύνολο των μορίων σύμφωνα με τα οριζόμενα στο 
άρθρο 3 της παρούσης. Σε περίπτωση ισοβαθμίας η 
κατάταξη γίνεται με βάση το βαθμό του πτυχίου και σε 
περίπτωση εκ νέου ισοβαθμίας η κατάταξη γίνεται με 
βάση το χρόνο κτήσης του πτυχίου. 

2. Οι προσλήψεις των αναπληρωτών εκπαιδευτικών ανά 
κλάδο πραγματοποιούνται από τους Κύριους Πίνακες και 
σε περίπτωση εξάντλησης αυτών πραγματοποιούνται από 
τους αντίστοιχους Επικουρικούς Πίνακες. Σε περίπτωση 
εξάντλησης καιτων Επικουρικών Πινάκων πραγματοποι¬ 
ούνται προσλήψεις από τους αντίστοιχους πίνακες κατά¬ 
ταξης αναπληρωτών εκπαιδευτικών γενικής εκπαίδευσης. 

3.0ικλάδοιΠΕ61 καιΠΕ71 κατατάσσονται στους ίδιους 
πίνακες με τους κλάδους ΠΕ60 και ΠΕ70 αντιστοίχως. 

4. Υποψήφιοι των κλάδων/ειδικοτήτων για τους οποί¬ 
ους, σύμφωνα με τις κείμενες διατάξεις, απαιτείται Παι¬ 
δαγωγική και Διδακτική Επάρκεια, προτάσσονται στους 
οικείους πίνακες κατάταξης (κύριους ή επικουρικούς), 
εφόσον είναι κάτοχοι αυτής. 

5. Οι εκπαιδευτικοί ΕΑΕ, οι οποίοι πιστοποιημένα έχουν 
επάρκεια στην Ελληνική Νοηματική Γλώσσα (ΕΝΓ) ή στην 
Ελληνική Γραφή ΒγθΗΙθ (ΕΓΒ), προσλαμβάνονται και το¬ 
ποθετούνται, κατά προτεραιότητα, σε σχολικές μονάδες 
κωφών ή τυφλών μαθητών ή/και για την εκπαίδευση 
μαθητών με προβλήματα όρασης ή για κωφούς και βα¬ 
ρήκοους μαθητές που φοιτούν σε σχολεία Πρωτοβάθ¬ 
μιας και Δευτεροβάθμιας γενικής και επαγγελματικής 
Εκπαίδευσης. Ειδικά για την εκπαίδευση μαθητών με 
προβλήματα όρασης και κώφωσης προσλαμβάνονται 
και τοποθετούνται, κατά προτεραιότητα, εκπαιδευτικοί 
με επάρκεια στην ΕΝΓ και στην ΕΓΒ. 

Για την πιστοποίηση επάρκειας της Ελληνικής Νοημα¬ 
τικής Γλώσσας (ΕΝΓ) ισχύουν οι βεβαιώσεις που χορη¬ 
γούνται από την Ομοσπονδία Κωφών Ελλάδος και από το 
Παιδαγωγικό Τμήμα Δημοτικής Εκπαίδευσης, μονάδας 
Αγωγής Κωφών, του Πανεπιστημίου Πατρών. Για την πι¬ 
στοποίηση γνώσης της Ελληνικής Γραφής ΒγβΝΙθ (ΕΓΒ) 
ισχύουν οι βεβαιώσεις πιστοποίησης επάρκειας της γρα¬ 
φής ΒγθΝΙθ που χορηγούνται: α) από το Κέντρο Εκπαίδευ¬ 
σης και ΑποκατάστασηςΤυφλών, β) από το Παιδαγωγικό 
Τμήμα Ειδικής Αγωγής του Πανεπιστημίου Θεσσαλίας, με 
τις οποίες πιστοποιείται η επιτυχής παρακολούθηση του 
μαθήματος «Εργαστήριο γραφής και ανάγνωσης στον 
κώδικα ΒγβΝΙθ» και γ) από το Τμήμα Εκπαιδευτικής και 
Κοινωνικής Πολιτικής του Πανεπιστημίου Μακεδονίας 
με κατεύθυνση εκπαίδευση ατόμων με ειδικές ανάγκες, 
με τις οποίες πιστοποιείται η επιτυχής παρακολούθηση 
του μαθήματος «Εργαστήριο Εκμάθησης της ΒγθιΙΙθ.» 


Πέραν των ανωτέρω και των όσων αναφέρονται στο 
Μέρος Β'- Κεφ. Α' - παρ. 5 και 6 της αντίστοιχης υπουρ¬ 
γικής απόφασης για πρόσληψη υποψηφίων σε σχολικές 
μονάδες Γενικής Αγωγής, ισχύουν και τα ακόλουθα: 

1. Σε περίπτωση εξάντλησης των πινάκων κατάταξης 
εκπαιδευτικών ΕΑΕ κατά περιοχή προτίμησης και, εφό¬ 
σον εξακολουθούν να υπάρχουν κενές θέσεις, αυτές κα¬ 
λύπτονται από τον ενιαίο πίνακα αναπληρωτών γενικής 
εκπαίδευσης. 

2. Επί της προσμέτρησης της προϋπηρεσίας για ένταξη 
ή/και κατάταξη στους πίνακες αναπληρωτών και ωρομι¬ 
σθίων εκπαιδευτικών ΕΑΕ επισημαίνουμε τα εξής: 

(α) Σύμφωνα με το τελευταίο εδάφιο του άρθρου 11, 
παρ. 1, της υπ'αριθμ. 35557/Δ2/09.04.2003 (ΦΕΚ465/Β') 
υπουργικής απόφασης, όπως εισήχθη με την υπ' αριθμ. 
151244/Δ2/01.10.2014 (ΦΕΚ 2617/Β') υπουργική απόφα¬ 
ση, από το διδακτικό έτος 2014-15 και εφεξής, και απο¬ 
κλειστικά για θέματα προσμέτρησης προϋπηρεσίας σε 
πίνακες κατάταξης, ως ημερομηνία ανάληψης υπηρεσίας 
των αναπληρωτών εκπ/κών λογίζεται η εναρκτήρια ημε¬ 
ρομηνία της οριζόμενης, στη σχετική υπουργική απόφα¬ 
ση πρόσληψης, προθεσμίας, υπό την προϋπόθεση ότι η 
ανάληψη υπηρεσίας γίνεται εντός της προθεσμίας αυτής. 

(β) Σύμφωνα με την αριθ. 412/2008 Γνωμοδότηση του 
Νομικού Συμβουλίου του Κράτους που έγινε δεκτή από 
τον Υπουργό Παιδείας, ο χρόνος απουσίας των προσωρι¬ 
νών αναπληρωτών εκπαιδευτικών από την εργασία τους, 
λόγω νομίμως χορηγηθείσας ειδικής άδειας (αιρετών 
ΟΤΑ ή συμπαραστατών του δημότη και της επιχείρησης) 
των άρθρων 93 και 182 του ν. 3852/2010 (ΦΕΚ 87 Α') 
[κατ' αναλογία της ειδικής άδειας του άρθρου 139 του 
ν. 3463/2006], δεν συνιστά χρόνο πραγματικής εκπαιδευ¬ 
τικής προϋπηρεσίας κατά την έννοια του άρθρου 6 παρ. 
34 του ν. 3027/2002 και του άρθρου 3 του ν. 3848/2010. 

(γ) Σύμφωνα με την αριθ. 145/2015 Γνωμοδότηση του 
Νομικού Συμβουλίου του Κράτους που έγινε δεκτή από 
τον Αναπληρωτή Υπουργό Πολιτισμού, Παιδείας και 
Θρησκευμάτων, ο χρόνος απουσίας των προσωρινών 
αναπληρωτών εκπαιδευτικών από την εργασία τους, 
λόγω νομίμως χορηγηθείσας γονικής άδειας (τετράμηνη 
άδεια ανατροφής άνευ αποδοχών) των άρθρων 50 και 51 
του ν. 4075/2012 (ΦΕΚ 89 Α'), δεν συνιστά χρόνο πραγ¬ 
ματικής εκπαιδευτικής προϋπηρεσίας κατά την έννοια 
του άρθρου 6 παρ. 34 του ν. 3027/2002 και του άρθρου 
3 του ν. 3848/2010. 

(δ) Σύμφωνα με το αριθ. 1470/22-12-2008 γνωμοδο- 
τικό έγγραφο του Γραφείου Νομικού Συμβούλου του 
Υπουργείου Παιδείας που έγινε δεκτό από τον Υπουργό 
Παιδείας, οποιαδήποτε χορηγηθείσα αναρρωτική άδεια 
πέραν των δεκαπέντε ημερών συνολικά ανά έτος δεν 
δύναται να υπολογιστεί ως διδακτική προϋπηρεσία κατά 
την έννοια των διατάξεων του άρθρου 6 παρ. 34 του 
ν. 3027/2002. 

ΜΕΡΟΣ Π: 

ΔΗΜΟΣΙΕΥΣΗ ΠΙΝΑΚΩΝ - ΥΠΟΒΟΛΗ ΕΝΣΤΑΣΕΩΝ 

Μετά την ολοκλήρωση της διαδικασίας υποβολής και 
ελέγχου των αιτήσεων και των σχετικών δικαιολογητικών 
καταρτίζονται από το ΥΠ.Π.Ε.Θ. 

• οι προσωρινοί Κύριοι πίνακες κατάταξης αναπληρω¬ 
τών εκπαιδευτικών ΕΑΕ πρωτοβάθμιας και δευτεροβάθ¬ 
μιας εκπαίδευσης, 

• οι προσωρινοί Επικουρικοί πίνακες κατάταξης ανα¬ 
πληρωτών εκπαιδευτικών ΕΑΕ πρωτοβάθμιας και δευ¬ 
τεροβάθμιας εκπαίδευσης, ανά κλάδο/ειδικότητα, σύμ¬ 
φωνα με τις ισχύουσες διατάξεις, για το σχολικό έτος 
2017-2018, και αναρτώνται στην ηλεκτρονική διεύθυνση 
του Υπουργείου Γιΐΐρ://θ-3ίΐί5ί.5ςΓι.9ΐ'. 

Παράλληλα, οι εν λόγω πίνακες υποβάλλονται για 
έλεγχο νομιμότητας στο Ανώτατο Συμβούλιο Επιλογής 
Προσωπικού (ΑΣΕΠ). 

Στους ανωτέρω προσωρινούς πίνακες, παρατίθενται 
τα κριτήρια τα οποία λαμβάνονται υπόψη για τον κα¬ 
θορισμό της σειράς κατάταξης των αναπληρωτών εκ¬ 
παιδευτικών ΕΑΕ πρωτοβάθμιας και δευτεροβάθμιας 
εκπαίδευσης, καθώς και τα στοιχεία επάρκειας στην ΕΝΓ 
και ΒΒΑΙΕΕΕ, σύμφωνα με τα αναγραφόμενα στην πα¬ 
ρούσα πρόσκληση. 

Κατά των πινάκων αυτών οι εκπαιδευτικοί δύνανται 
να υποβάλουν ένσταση στο ΑΣΕΠ μέσα σε αποκλειστική 
προθεσμία πέντε (5) ημερών που αρχίζει από την επομέ¬ 
νη της αναρτήσεως τους στην ηλεκτρονική διεύθυνση 
του Υπουργείου Ειΐΐρ://θ-3ίΐί5Ϊ.5ςΙτ.9Γ. 

Η άσκηση της ενστάσεως γίνεται στο Α.Σ.Ε.Π. αποκλει¬ 
στικά μέσω του διαδικτυακού του τόπου (νννννν.35θρ.9θ. 

Για την ηλεκτρονική υποβολή των ενστάσεων απαραί¬ 
τητη προϋπόθεση είναι η Εγγραφή στις Ηλεκτρονικές 


Υπηρεσίες του ΑΣΕΠ, στη διαδρομή: «Πολίτες -> Ηλε¬ 
κτρονικές Υπηρεσίες» η οποία πραγματοποιείται με: 

■ Εγγραφή Νέου Χρήστη μέσω ΓΓΠΣ (τα προσωπικά 
στοιχεία συμπληρώνονται αυτόματα) ή 

• Εγγραφή Νέου Χρήστη (με πλήρη συμπλήρωση των 
προσωπικών στοιχείων από τους υποψήφιους) και στη 
συνέχεια, χρησιμοποιώντας τα Στοιχεία Σύνδεσης, οι 
υποψήφιοι προχωρούν στην «Είσοδο Μέλους» και στην 
επιλογή «ΕΝΣΤΑΣΕΙΣ». 

Οι υποψήφιοι που είναι ήδη εγγεγραμμένοι στις Ηλε¬ 
κτρονικές Υπηρεσίεςτου Α.Σ.Ε.Π. προχωρούν στην «Είσοδο 
Μέλους» χρησιμοποιώντας τα Στοιχεία Σύνδεσης. Για τη 
διευκόλυνση των υποψηφίων παρέχεται ειδικά σχεδιασμέ¬ 
νος σύνδεσμος «Ξέχασα τον κωδικό μου» στη διαδρομή: 
«Πολίτες -> Ηλεκτρονικές Υπη ρεσίες». Ση μειώνεται ότι για 
την ηλεκτρονική υποβολή των ενστάσεων στην εν λόγω 
πρόσκληση, απαραίτητη προϋπόθεση είναι η ύπαρξη ενερ¬ 
γού λογαριασμού ηλεκτρονικού ταχυδρομείου (θ-γτιβϊΙ). 

Στον ιστότοπο του ΑΣΕΠ θα αναρτηθεί Εγχειρίδιο με 
αναλυτικές οδηγίες χρήσης για τη συμπλήρωση των πε¬ 
δίων της ένστασης. 

Το Α.Σ.Ε.Π. εξετάζει τις υποβληθείσες ενστάσεις, ελέγ¬ 
χει τη νομιμότητα των πινάκων κατάταξης αναπληρωτών 
εκπαιδευτικών της παρούσας πρόσκλησης και εκδίδει 
σχετική απόφαση. 

Η ανωτέρω απόφαση αποστέλλεται στο Υπουργείο 
προκειμένου να συνταχθούν οι τελικοί πίνακες κατάταξης 
αναπληρωτών εκπαιδευτικών πρωτοβάθμιας και δευτε¬ 
ροβάθμιας εκπαίδευσης, για το σχολικό έτος 2017-2018. 


ΠΑΡΑΡΤΗΜΑ I. ΑΠΑΡΑΙΤΗΤΑ ΤΥΠΙΚΑ ΠΡΟΣΟΝΤΑ 


ΚΛΑΔΟΣ 

ΛΕΚΤΙΚΟ ΚΛΑΔΟΥ 

ΠΡΟΣΟΝΤΑ ΓΙΑ ΕΝΤΑΞΗ ΣΤΟΝ ΕΚΠΑΙΔΕΥΤΙΚΟ ΚΛΑΔΟ - ΕΙΔΙΚΟΤΗΤΑ 

ΠΕ61 

ΝΗΠΙΑΓΩΓΟΙ ΕΑΕ 

Πτυχίο παιδαγωγικών τμημάτων των Πανεπιστημίων της ημεδαπής ή με αναγνω¬ 
ρισμένο ως αντίστοιχο και ισότιμο πτυχίο της αλλοδαπής με αντικείμενο την ειδική 
προσχολική αγωγή ή παιδαγωγικά τμήματα ειδικής αγωγής με κατεύθυνση Νηπι¬ 
αγωγών. Ειδικότερα, είναι κάτοχοι πτυχίου του Τμήματος Παιδαγωγικού Ειδικής 
Αγωγής της Σχολής Επιστημών του Ανθρώπου του Πανεπιστημίου Θεσσαλίας, με 
κατεύθυνση Νηπιαγωγών, ή αναγνωρισμένου -ισότιμου και αντίστοιχου- τίτλου 
Πανεπιστημίου της αλλοδαπής, (βλ. παρατήρηση 1 του παρόντος Παραρτήματος) 

ΠΕ71 

ΔΑΣΚΑΛΟΙ ΕΑΕ 

Πτυχίο Παιδαγωγικών Τμημάτων Δημοτικής Εκπαίδευσης Ειδικής Αγωγής ή Τμη¬ 
μάτων Εκπαιδευτικής και Κοινωνικής Πολιτικής με κατεύθυνση την εκπαίδευση 
ατόμων με αναπηρία ή Παιδαγωγικά Τμήματα Ειδικής Αγωγής με κατεύθυνση 
Δασκάλων, των Πανεπιστημίων της ημεδαπής ή με αναγνωρισμένο ως αντίστοιχο 
και ισότιμο πτυχίο της αλλοδαπής. Ειδικότερα, είναι κάτοχοι πτυχίου των Τμημά¬ 
των: Παιδαγωγικού Ειδικής Αγωγής της Σχολής Επιστημών του Ανθρώπου του 
Πανεπιστημίου Θεσσαλίας, με κατεύθυνση Δασκάλων, ή Εκπαιδευτικής και Κοινω¬ 
νικής Πολιτικής του Πανεπιστημίου Μακεδονίας, με κατεύθυνση την εκπαίδευση 
ατόμων με ειδικές ανάγκες, ή αναγνωρισμένου -ισότιμου και αντίστοιχου- τίτλου 
Πανεπιστημίου της αλλοδαπής, (βλ. παρατήρηση 2 του παρόντος Παραρτήματος) 

Για ένταξη στους πίνακες αναπληρωτών ΕΑΕ των λοιπών κλάδων ΠΕ, ΤΕ και ΔΕ όλων των ειδικοτήτων (πρωτο¬ 
βάθμιας και δευτεροβάθμιας εκπαίδευσης), πέραν των κατά περίπτωση προσόντων ένταξης στον οικείο κλάδο 
της Γενικής Εκπαίδευσης (βλέπε τα ΠΑΡΑΡΤΗΜΑΤΑ 1 των αντίστοιχων υπουργικών αποφάσεων πρόσκλησης 
υποψήφιων εκπ/κών νια πρόσληψη σε σχολικές μονάδες Γενικής Εκπ/σης.), απαιτούνται: 

1. Κριτήρια ένταξης στους Κύριους πίνακες: 

α) Διδακτορικό δίπλωμα στην ΕΑΕ ή στη Σχολική Ψυχολογία, με βασικές σπουδές σε Α.Ε.Ι. της ημεδαπής ή με 
αναγνωρισμένο ως ισότιμο και αντίστοιχο πτυχίο της αλλοδαπής 

β) Μεταπτυχιακό τίτλο σπουδών στην ΕΑΕ ή στη Σχολική Ψυχολογία, με βασικές σπουδές σε Α.Ε.Ι. της ημεδαπής 
ή με αναγνωρισμένο ως ισότιμο και αντίστοιχο πτυχίο της αλλοδαπής 

γ) Πτυχίο διετούς μετεκπαίδευσης στην ΕΑΕ των Διδασκαλείων της ημεδαπής ή αναγνωρισμένο ως ισότιμο και 
αντίστοιχο πτυχίο της αλλοδαπής, με βασικές σπουδές σε Α.Ε.Ε της ημεδαπής ή με αναγνωρισμένο ως ισότιμο 
και αντίστοιχο πτυχίο της αλλοδαπής, 

δ) Πτυχίο Α.Ε.Ι. της ημεδαπής ή αναγνωρισμένο ως ισότιμο και αντίστοιχο πτυχίο της αλλοδαπής με τουλάχιστον 
πενταετή αποδεδειγμένη προϋπηρεσία (50 μήνες) στην ΕΑΕ. 

ε) Για τον κλάδο ΠΕ11, πέραν των όσων ορίζονται στις περ. α, β, δ και ε, πτυχίο ΤΕΦΑΑ των Πανεπιστημίων της 
ημεδαπής ή αναγνωρισμένο ως αντίστοιχο και ισότιμο πτυχίο της αλλοδαπής με κύρια ειδικότητα την «ΕΑΕ» ή την 
«Ειδική Φυσική Αγωγή» ή την «Ειδική Φυσική Αγωγή-Θεραπευτική Γυμναστική» ή την «Προσαρμοσμένη Φυσική 
Αγωγή» ή την «Προσαρμοσμένη Κινητική Αγωγή» ή την «Άσκηση σε χρόνιες παθήσεις και Αναπηρία», 

2. Κριτήρια ένταξης στους Επικουρικούς πίνακες: 

α) Πιστοποιητικό παρακολούθησης σεμιναρίων ετήσιας επιμόρφωσης - εξειδίκευσης στην ΕΑΕ από Πανεπιστήμια 
ή από αναγνωρισμένους κρατικούς φορείς που εποπτεύονται από το Υπουργείο Παιδείας, Έρευνας 
και Θρησκευμάτων, αποδεδειγμένης διάρκειας τουλάχιστον τετρακοσίων (400) ωρών, 
β) Προϋπηρεσία τουλάχιστον ενός διδακτικού έτους (10 μήνες) σε δομές και προγράμματα ΕΑΕ, 
γ) Γονείς παιδιών με ποσοστό αναπηρίας 67% και άνω. 

Παρατηρήσεις: 

1. ΜΗ ΕΝΤΑΞΗ ΣΤΟΝ ΚΛΑΔΟ ΠΕ61 

Οι κάτοχοι πτυχίου Παιδαγωγικής Σχολής του Τμήματος Επιστημών Προσχολικής Αγωγής και Εκπαίδευσης-Τομέας 
Ψυχολογίας Ειδικής Αγωγής του Αριστοτέλειου Πανεπιστημίου Θεσσαλονίκης, δεν έχουν κάποιο από τα τυπικά 
προσόντα όπως αυτά περιγράφονται στον κλάδο ΠΕ61-Νηπιαγωγών ΕΑΕ. 

2. ΜΗ ΕΝΤΑΞΗ ΣΕ ΚΛΑΔΟΥΣ ΕΑΕ ΚΑΙ ΣΤΟΥΣ ΠΙΝΑΚΕΣ ΕΑΕ 

Οι κάτοχοι πτυχίου Εκπαιδευτικής και Κοινωνικής Πολιτικής με κατεύθυνση «Συνεχής Εκπαίδευση», ή Κοινωνικής 
και Εκπαιδευτικής Πολιτικής με κατεύθυνση «Εκπαιδευτική Πολιτική» ΠανεπιστημιακώνΤμημάτων της ημεδαπής 
ή αναγνωρισμένου ως ισότιμου και αντίστοιχου πτυχίου της αλλοδαπής, εντάσσονται αποκλειστικά στον κλάδο 
ΠΕ72, ο οποίος δεν περιλαμβάνεται στην παρούσα απόφαση 

Η απόφαση αυτή να δημοσιευθεί στην Εφημερίδα της Κυβερνήσεως. 


Μαρούσι, 12 Απριλίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 
























